Publicat în  MONITORUL OFICIAL nr. 234 din 22 martie 2023

**Data intrării în vigoare 22-03-2023**

**Formă consolidată valabilă la data 13-06-2023**

Forma consolidată a ORDINULUI nr. 774 din 17 martie 2023, publicat în Monitorul Oficial nr. 234 din 22 martie 2023, la data de 13 Iunie 2023 este realizată prin includerea modificărilor și completărilor aduse de: ORDINUL nr. 983 din 30 martie 2023; ORDINUL nr. 1.763 din 22 mai 2023; ORDINUL nr. 1.970 din 12 iunie 2023.

Conţinutul acestui act aparţine exclusiv S.C. Centrul Teritorial de Calcul Electronic S.A. Piatra-Neamţ şi nu este un document cu caracter oficial, fiind destinat informării utilizatorilor.

Văzând Referatul de aprobare al Direcţiei generale de asistenţă medicală din cadrul Ministerului Sănătăţii cu nr. A.R. 5.385/2023,

având în vedere:

– prevederile Legii nr. 263/2004 privind asigurarea continuităţii asistenţei medicale prin centrele de permanenţă, cu modificările şi completările ulterioare;

– prevederile art. 67 lit. e), art. 70 şi 78 din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

în temeiul prevederilor art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

ministrul sănătăţii emite următorul ordin:

Articolul 1

Se aprobă Normele metodologice privind asigurarea continuităţii asistenţei medicale primare prin centrele de permanenţă, prevăzute în anexa\*) care face parte integrantă din prezentul ordin.\*) Anexa se publică în Monitorul Oficial al României, Partea I, nr. 234 bis, care se poate achiziţiona de la Centrul pentru relaţii cu publicul din şos. Panduri nr. 1, bloc P33, parter, sectorul 5, Bucureşti.

Articolul 2

Direcţiile de specialitate ale Ministerului Sănătăţii, Casa Naţională de Asigurări de Sănătate, direcţiile de sănătate publică judeţene şi a municipiului Bucureşti, casele de asigurări de sănătate judeţene şi a municipiului Bucureşti, autorităţile administraţiei publice locale, precum şi personalul medical implicat în asigurarea continuităţii asistenţei medicale primare prin centrele de permanenţă vor duce la îndeplinire prevederile prezentului ordin.

Articolul 3

La data intrării în vigoare a prezentului ordin se abrogă Ordinul ministrului sănătăţii şi al ministrului administraţiei şi internelor nr. 697/112/2011 pentru aprobarea Normelor metodologice cu privire la asigurarea continuităţii asistenţei medicale primare prin centrele de permanenţă, publicat în Monitorul Oficial al României, Partea I, nr. 389 din 2 iunie 2011, cu modificările şi completările ulterioare.

Articolul 4

Prezentul ordin se publică în Monitorul Oficial al României, Partea I.

**p. Ministrul sănătăţii,**

**Adriana Pistol,**

**secretar de stat**

Bucureşti, 17 martie 2023.

Nr. 774.

ANEXĂ **NORME METODOLOGICE din 17 martie 2023**

privind asigurarea continuităţii asistenţei medicale primare prin centrele de permanenţă

Notă Aprobate prin ORDINUL nr. 774 din 17 martie 2023, publicat în Monitorul Oficial al României, Partea I, nr. 234 din 22 martie 2023.

Forma consolidată a NORMELOR METODOLOGICE din 17 martie 2023, publicate în Monitorul Oficial nr. 234 bis din 22 martie 2023, la data de 13 Iunie 2023 este realizată prin includerea modificărilor și completărilor aduse de: ORDINUL nr. 983 din 30 martie 2023; ORDINUL nr. 1.763 din 22 mai 2023; ORDINUL nr. 1.970 din 12 iunie 2023.

Dispoziţii generale

Articolul 1

În înţelesul prezentelor norme metodologice, termenii şi noţiunile folosite au semnificaţia definită în conformitate cu prevederile titlului III "Asistenţa medicală primară" din Legea nr. 95/2006 privind reforma în domeniul sănătăţii, cu modificările şi completările ulterioare.

Articolul 2

Asigurarea continuităţii asistenţei medicale primare în regim de gardă, în afara programului normal de lucru al cabinetelor de medicină de familie, se realizează prin intermediul centrelor de permanenţă.

Articolul 3

(1)Centrele de permanenţă fixe sunt unităţi sanitare cu sediul stabil, fără personalitate juridică, cu activitate desfăşurată în regim de gardă, la sediul acestora, precum şi în zonele arondate centrului, în cazul în care centrul dispune de autospeciale pentru efectuarea consultaţiilor la domiciliul pacientului.

(2)Centrele de permanenţă se organizează în zone izolate sau greu accesibile ori în localităţi din mediul urban sau rural în care sunt îndeplinite criteriile de înfiinţare prevăzute de prezentele norme.

(3)Lista centrelor de permanenţă înfiinţate în baza zonelor şi criteriilor propuse de direcţiile de sănătate publică, conform art. 4 alin. (1) din Legea nr. 263/2004 privind asigurarea continuităţii asistenţei medicale prin centrele de permanenţă, cu modificările şi completările ulterioare, este prevăzută în anexa nr. 1.

La data de 25-05-2023 Alineatul (3) din Articolul 3 , Capitolul I a fost modificat de Punctul 1, Articolul I din ORDINUL nr. 1.763 din 22 mai 2023, publicat în MONITORUL OFICIAL nr. 455 din 25 mai 2023

(4)Fac excepţie de la prevederile alin. (3) centrele de permanenţă organizate în cadrul ministerelor şi instituţiilor cu reţea sanitară proprie, care se înfiinţează în zonele stabilite de direcţiile medicale sau de către structurile cu atribuţii în acest domeniu din cadrul ministerelor şi instituţiilor respective, cu acordul Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti.

Articolul 4

(1)Centrele de permanenţă asigură continuitatea asistenţei medicale primare în regim de gardă pentru persoanele care se adresează acestora.

(2)În zilele lucrătoare, garda se instituie în centrul de permanenţă între orele 15,00 - 8,00, după terminarea programului stabilit pentru activitatea curentă a medicilor de familie în cadrul cabinetelor de medicină de familie.

(3)Serviciul de gardă nu se va suprapune cu programul medicilor desemnaţi în gardă aflaţi în contract cu casele de asigurări de sănătate pentru furnizarea de servicii medicale.

(4)În zilele de sâmbătă, duminică şi sărbători legale, precum şi în zilele declarate libere de către Guvernul României, programul de gardă este permanent. Garda de 24 de ore se poate împărţi în ture de 12 ore, fiecare.

Articolul 5

(1)În cadrul centrelor de permanenţă, continuitatea asistenţei medicale primare în regim de gardă este asigurată de medici de familie, medici de medicină generală şi asistenţi medicali, care îşi exercită profesia în conformitate cu prevederile legale în vigoare.

(2)Asistenţii medicali care participă la asigurarea continuităţii asistenţei medicale în centrele de permanenţă şi fac parte din echipele de gardă, sunt:

a)asistenţii medicali angajaţi ai cabinetelor medicale care intră în contractul de furnizare de servicii medicale în asistenţa medicală primară, derulat cu casele de asigurări de sănătate;

b)asistenţii medicali angajaţi pe bază de contract numai pentru asigurarea continuităţii asistenţei medicale în regim de gardă în centrele de permanenţă.

c)asistenţi medicali organizaţi ca persoane fizice independente, în baza contractului de prestări servicii pentru asigurarea continuităţii asistenţei medicale prin centrele de permanenţă.

(3)Personalul prevăzut la alin (1) are obligaţia de a face dovada absolvirii unui curs de formare în resuscitarea cardio-pulmonară de bază.

(4) Cursurile de formare în resuscitarea cardiopulmonară, prevăzute la alin. (3), sunt organizate de direcţiile de sănătate publică judeţene şi a municipiului Bucureşti în parteneriat cu filialele teritoriale ale Colegiului Medicilor din România şi ale Ordinului Asistenţilor Medicali Generalişti, Moaşelor şi Asistenţilor Medicali din România.

La data de 25-05-2023 Alineatul (4) din Articolul 5 , Capitolul I a fost modificat de Punctul 2, Articolul I din ORDINUL nr. 1.763 din 22 mai 2023, publicat în MONITORUL OFICIAL nr. 455 din 25 mai 2023

Articolul 6

(1)Direcţiile de sănătate publică judeţene, respectiv a municipiului Bucureşti, numesc pentru fiecare centru de permanenţă un medic coordonator dintre medicii de familie asociaţi.

(2)Coordonatorul centrului de permanenţă asigură coordonarea activităţii acestuia din punct de vedere administrativ.

(3)Raporturile dintre coordonatorul centrului de permanenţă şi ceilalţi medici asociaţi nu implică nicio subordonare în plan profesional, medicii de familie şi medicii de medicină generală având drept de iniţiativă şi de decizie în exercitarea actului medical şi deplina răspundere faţă de acesta.

Articolul 7

Serviciile medicale acordate în cadrul centrelor de permanenţă sunt următoarele:

a)asistenţă medicală în afecţiunile acute, subacute, acutizări ale unor boli cronice şi în urgenţele medico-chirurgicale, în limitele competenţei medicului de familie / medicului de medicină generală, conform pregătirii curiculare şi a atestatelor obţinute în baza programelor de studii complementare;

b)administrarea de către asistentul medical, a medicaţiei injectabile/perfuzabile necesare tratamentului recomandat de medicul de familie / medicul specialist, după caz, precum şi administrarea medicaţiei necesare tratamentului de urgenţă, conform indicaţiei medicului din cadrul centrului de permanenţă, care se asigură din trusa de urgenţă a centrului de permanenţă, a cărei componenţă este prevăzută în Anexa nr. 2 la prezentele norme;

c)eliberarea unei scrisori medicale, conform normelor de aplicare a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale în cadrul sistemului de asigurări sociale de sănătate, pe care pacientul o va prezenta în zilele următoare medicului său de familie pentru informare asupra diagnosticului şi tratamentului administrat în centrul de permanenţă;

d)prescripţie medicală;

e)îngrijiri post intervenţii chirurgicale de tipul suprimării firelor de sutură conform recomandărilor medicului specialist, efectuarea de pansamente şi schimbarea pansamentelor chirurgicale;

f)consultaţii la distanţă, prin servicii de telemedicină incluse în competenţele medicului de familie;

g)activităţi de vaccinare împotriva COVID-19 efectuate de medicii de familie, în conformitate cu prevederile OUG nr. 3/2021 privind unele măsuri pentru recrutarea şi plata personalului implicat în procesul de vaccinare împotriva COVID-19 şi stabilirea unor măsuri în domeniul sănătăţii, cu modificările şi completările ulterioare;

h)testarea de către medicii de familie, cu teste rapide antigen din proba nazo-faringiană, în vederea depistării infecţiei cu SARS-CoV-2, în conformitate cu prevederile OUG nr. 3/2021, cu modificările şi completările ulterioare.

Articolul 8

Serviciile medicale prevăzute la art. 7 se acordă tuturor persoanelor care le solicită, indiferent de statutul de asigurat al acestora.

Capitolul II

Înfiinţarea centrelor de permanenţă

Articolul 9

Centrele de permanenţă se înfiinţează în baza următoarelor criterii:

(1)În mediul rural, în situaţia în care în zonă nu există alte unităţi de asistenţă medicală / de primire a urgenţelor medicale, se înfiinţează câte un centru de permanenţă la o populaţie de minimum 5000 locuitori, conform datelor statistice existente la nivelul unităţilor administrative locale implicate.

(2)Prin excepţie de la alin. (1), în localităţile rurale izolate, greu accesibile, în care nu există acces la servicii de asistenţă medicală pentru populaţia din zonă se pot înfiinţa centre de permanenţă.

(3)În mediul urban, în localităţile cu o populaţie sub 25.000 de locuitori, se înfiinţează un centru de permanenţă, iar în localităţile cu o populaţie mai mare de 25.000 de locuitori, câte un centru de permanenţă la 25.000 de locuitori, conform datelor statistice existente la nivelul unităţilor administrative locale implicate.

(4)Numărul populaţiei este compus din numărul locuitorilor din localitatea în care se înfiinţează centrul de permanenţă şi numărul locuitorilor din localităţile arondate centrului de permanenţă.

Articolul 10

(1)Centrele de permanenţă funcţionează cu un număr de minimum 7 posturi de medic şi cu minimum 5 posturi de asistent medical.

(2)Asocierea medicilor în vederea participării la asigurarea continuităţii asistenţei medicale prin centrele de permanenţă se realizează pe baza unei convenţii de asociere prin voinţa liber exprimată a minim 2 medici de familie titulari sau un medic de famile titular şi un medic de famile angajat al furnizorului de servicii de medicină de familie indiferent de forma de organizare, care pot coopta alţi medici de familie şi/sau de medicină generală pentru a se constitui un grup de minim 7 medici.

(3)Prin excepţie de la prevederile alin. (1), în zonele din mediul rural izolate, greu accesibile şi fără alte structuri de asistenţă medicală, în care este înregistrat un deficit de medici de familie, precum şi în unele localităţi din Munţii Apuseni şi din Rezervaţia Biosferei Delta Dunării, se pot înfiinţa şi centre de permanenţă cu minim 5 posturi de medic, în condiţiile asigurării funcţionării centrului de permanenţă.

Articolul 11

Cabinetele medicale de medicină de familie, indiferent de forma de organizare, potrivit legii, pot angaja medici de familie, medici de medicină generală şi asistenţi medicali care îşi exercită profesia în condiţiile legii sau pot încheia cu aceştia contracte de prestări servicii, pentru asigurarea continuităţii asistenţei medicale primare în regim de gardă prin centrele de permanenţă.

Articolul 12

(1)Modelul convenţiei de asociere prin care se asigură continuitatea asistenţei medicale în regim de gardă în centrele de permanenţă, potrivit voinţei părţilor, este prevăzut în Anexa nr. 3 la prezentele norme.

(2)Convenţia de asociere a medicilor de familie pentru asigurarea continuităţii asistenţei medicale primare în regim de gardă, prin centrele de permanenţă, cuprinde următoarele elemente obligatorii:

a)părţile semnatare;

b)scopul asocierii;

c)sediul în care îşi vor desfăşura activitatea echipele de gardă;

d)durata convenţiei de asociere şi modalităţile de încetare a acesteia.

(3) Consiliul local asigură spaţiul necesar desfăşurării activităţii centrelor de permanenţă, cu excepţia situaţiei în care spaţiul este asigurat de către echipa medicală a centrului de permanenţă. De aceleaşi dispoziţii beneficiază şi centrele de permanenţă înfiinţate în conformitate cu prevederile art. 3 alin. (4).

La data de 13-06-2023 Alineatul (3) din Articolul 12 , Capitolul II a fost modificat de Punctul 1, Articolul I din ORDINUL nr. 1.970 din 12 iunie 2023, publicat în MONITORUL OFICIAL nr. 524 din 13 iunie 2023

Articolul 13

(1)Abrogat.

La data de 25-05-2023 Alineatul (1) din Articolul 13 , Capitolul II a fost abrogat de Punctul 3, Articolul I din ORDINUL nr. 1.763 din 22 mai 2023, publicat în MONITORUL OFICIAL nr. 455 din 25 mai 2023

(2)Actul de înfiinţare al centrului de permanenţă îl constituie decizia de înfiinţare a centrului de permanenţă, emisă de directorul executiv al direcţiei de sănătate publică judeţene sau a municipiului Bucureşti numai după includerea acestuia în anexa nr. 1.

La data de 25-05-2023 Alineatul (2) din Articolul 13 , Capitolul II a fost modificat de Punctul 4, Articolul I din ORDINUL nr. 1.763 din 22 mai 2023, publicat în MONITORUL OFICIAL nr. 455 din 25 mai 2023

(3)Documentele în baza cărora se emite decizia de înfiinţare a centrelor de permanenţă fixe sunt următoarele:

a)abrogată;

La data de 25-05-2023 Litera a) din Alineatul (3) , Articolul 13 , Capitolul II a fost abrogată de Punctul 5, Articolul I din ORDINUL nr. 1.763 din 22 mai 2023, publicat în MONITORUL OFICIAL nr. 455 din 25 mai 2023

b)convenţia de asociere a medicilor de familie;

c)dovada deţinerii legale a spaţiului în care urmează să funcţioneze centrul de permanenţă;

d)autorizaţia sanitară emisă de direcţia de sănătate publică competentă în baza referatului de evaluare;

e)copii ale contractelor de muncă sau ale contractelor de prestări de servicii pentru personalul medical care participă la asigurarea continuităţii asistenţei medicale primare în regim de gardă prin centrele de permanenţă, după caz;

f)documente care să ateste pregătirea profesională a personalului medical şi dreptul acestuia de a profesa, în condiţiile prevăzute de actele normative în vigoare;

g)documente care atestă absolvirea de către medicii şi asistenţii medicali care asigură continuitatea asistenţei medicale, a cursului de formare în resuscitarea cardio-pulmonară de bază;

(4)Pentru înfiinţarea, organizarea şi funcţionarea centrelor de permanenţă din subordinea ministerelor şi instituţiilor cu reţea sanitară proprie, direcţiile medicale din cadrul acestora, exercită aceleaşi atribuţii ca şi cele ale direcţiilor de sănătate publică judeţene şi a municipiului Bucureşti prevăzute de prezentele norme.

Articolul 14

(1)Decizia de înfiinţare a centrului de permanenţă cuprinde în mod obligatoriu următoarele elemente:

a)numărul şi data ordinului ministrului sănătăţii prin care este aprobată zona de înfiinţare a centrului de permanenţă;

b)denumirea centrului de permanenţă;

c)sediul centrului de permanenţă;

d)zonele arondate centrului de permanenţă;

e)personalul medical care asigură continuitatea asistenţei medicale în regim de gardă în cadrul centrului de permanenţă, cu menţionarea profesiei şi gradului profesional al acestuia;

f)coordonatorul centrului de permanenţă;

g)data începerii activităţii centrului de permanenţă.

(2)Directorii executivi ai direcţiilor de sănătate publică judeţene şi a municipiului Bucureşti emit decizii de modificare, ori de câte ori apar modificări privind componenţa echipelor de gardă, coordonarea centrului de permanenţă, zonele arondate, sediul, etc., faţă de cum au fost acestea consemnate în decizia de înfiinţare.

Capitolul III

Desfiinţarea centrelor de permanenţă

Articolul 15

(1)Centrele de permanenţă se desfiinţează prin decizie emisă de directorul executiv al direcţiei de sănătate publică judeţene, respectiv a municipiului Bucureşti, în următoarele situaţii:

a)constatarea neîndeplinirii prevederilor art. 9 din prezentele norme;

b)dizolvarea convenţiei de asociere a medicilor în vederea participării la asigurarea continuităţii asistenţei medicale primare prin centrele de permanenţă;

c)constatarea de către comisiile mixte de control, formate din reprezentanţi ai direcţiilor de sănătate publică şi ai caselor de asigurări de sănătate, a abaterilor de la prezentele norme;

d)numărul de persoane care a apelat, pentru consultaţie, la centrul de permanenţă, organizat în mediul rural, este mai mic de 150 de persoane/lună în medie anuală, cu excepţia localităţilor din Munţii Apuseni şi din Rezervaţia Biosferei Delta Dunării;

e)numărul de persoane care a apelat, pentru consultaţie, la centrul de permanenţă, organizat în mediul urban, este mai mic de 300 persoane/lună în medie anuală, cu excepţia localităţilor din Munţii Apuseni şi din Rezervaţia Biosferei Delta Dunării;

(2)În situaţia în care se constată că numărul medicilor şi/sau al asistenţilor medicali este sub minimum prevăzut la art. 10 alin. (1) şi (3) ca urmare a decesului sau a demisiei personalului medico-sanitar, centrele de permanenţă au obligaţia de a notifica, în termen de 5 zile, direcţia de sănătate publică judeţeană, respectiv a municipiului Bucureşti şi de a asigura ocuparea numărului minim de posturi, în termen de 90 zile.

(3)În situaţiile prevăzute la alin. (2) directorul executiv al direcţiei de sănătate publică judeţene şi a municipiului Bucureşti, după caz, emite, în termen de 3 zile de la înregistrarea notificării, decizie de suspendare a activităţii centrului de permanenţă, până la asigurarea numărului minim de posturi de medici şi asistenţi medicali prevăzut la art. 10 alin. (1) şi (3).

(4)Reluarea activităţii centrelor de permanenţă a căror activitate a fost suspendată în condiţiile alin. (3) se face prin decizie a directorului executiv al direcţiei de sănătate publică judeţene, respectiv a municipiului Bucureşti, dacă sunt îndeplinite condiţiile de funcţionare a centrelor de permanenţă prevăzute la art. 10 alin. (1) şi (3).

(5)În situaţia în care la expirarea termenului de 90 zile prevăzut la alin. (2), centrul de permanenţă nu asigură numărul minim de posturi de medici şi asistenţi medicali, potrivit prevederilor art. 10 alin. (1) şi (3), directorul executiv al direcţiei de sănătate publică judeţene, respectiv a municipiului Bucureşti, emite decizie de desfiinţare a acestuia.

Capitolul IV

Organizarea şi funcţionarea centrelor de permanenţă

Articolul 16

(1)Centrele de permanenţă pot funcţiona într-un spaţiu autorizat pus la dispoziţie de către:

a)consiliul local;

b)echipa medicală, care poate fi cabinetul de medicină de familie a unui medic asociat, fără suprapunerea activităţii centrului de permanenţă cu cea a cabinetului medical de medicină de familie aflat în contract cu casa de asigurări de sănătate.

(2)Dacă în situaţia prevăzută la alin. (1) lit. b) programul de activitate al centrului de permanenţă se suprapune cu programul de activitate al cabinetului de medicină de familie aflat în contract cu Casa de Asigurări de Sănătate, pentru activitatea centrului de permanenţă este necesar un alt spaţiu decât cel destinat activităţii zilnice derulate în cabinetul de medicină de familie, cu circuite separate.

Articolul 17

(1)În cadrul centrului de permanenţă, garda este asigurată în mod obligatoriu de o echipă medicală formată din medic de familie/medic de medicină generală şi asistent medical care îşi exercită profesia în conformitate cu prevederile legale în vigoare.

(2)Echipa medicală prevăzută la alin. (1) asigură serviciile medicale prevăzute la art. 7, în regim de gardă, tuturor persoanelor care se adresează centrului de permanenţă, în afara programului normal de lucru al cabinetului de medicină de familie.

(3)Medicii de familie şi/sau medicii de medicină generală îşi pot desfăşura activitatea în maxim trei centre de permanenţă.

Capitolul V

Finanţarea activităţilor desfăşurate în centrele de permanenţă

Articolul 18

(1)Activitatea desfăşurată în centrele de permanenţă se finanţează de la bugetul de stat, prin bugetul Ministerului Sănătăţii, de la capitolul 66.01 "Sănătate", titlul 51 "Transferuri între unităţi ale administraţiei publice", alineatul 51.01.11 "Transferuri de la bugetul de stat către bugetul Fondului naţional unic de asigurări sociale de sănătate".

(2)Plata medicilor care îşi desfăşoară activitatea în cadrul centrelor de permanenţă se face în baza unui contract distinct încheiat între medic şi casa de asigurări de sănătate, în condiţiile prevăzute de prezentele norme metodologice, după caz, în conformitate cu reglementările specifice ale ministerelor şi instituţiilor cu reţea sanitară proprie, pentru medicii din cadrul centrelor de permanenţă organizate în cadrul acestora.

(3)Plata asistenţilor medicali care îşi desfăşoară activitatea în cadrul centrului de permanenţă, se face în condiţiile prevăzute de prezentele norme metodologice, după caz, în conformitate cu reglementările specifice ale ministerelor şi instituţiilor cu reţea sanitară proprie, pentru asistenţii medicali ai centrelor de permanenţă organizate în cadrul acestora.

(4)Prin excepţie de la prevederile alin. (1) şi în conformitate cu prevederile art. 9 alin. (1^1) din Legea nr. 263/2004 cu modificările şi completările ulterioare, finanţarea asigurării continuităţii serviciilor în asistenţa medicală primară, respectiv plata personalului medical care îşi desfăşoară activitatea în cadrul centrelor de permanenţă şi dotarea trusei de urgenţă se poate face şi de la bugetele locale.

Capitolul VI

Documentele medicale necesare desfăşurării activităţii centrelor de permanenţă

Articolul 19

Documentele medicale utilizate în desfăşurarea activităţii centrelor de permanenţă în care serviciul în regim de gardă se desfăşoară într-un spaţiu unic sunt următoarele:

a)registrul de consultaţii;

b)registrul de tratamente;

c)adeverinţe medicale, scrisori medicale, după caz.

Articolul 20

Rapoartele de activitate ale centrelor de permanenţă sunt următoarele:

a)raportul zilnic al activităţii medicale desfăşurate în timpul gărzii;

b)raportul lunar al activităţii medicale desfăşurate în centrul de permanenţă.

Articolul 21

Documentele justificative privind prezenţa personalului medical care asigură continuitatea asistenţei medicale primare în regim de gardă prin centrele de permanenţă sunt următoarele:

a)condica de prezenţă pentru activitatea de gardă;

b)foaia colectivă de prezenţă a personalului medical;

c)situaţia lunară a consumurilor de medicamente şi materiale sanitare înregistrate pe centrul de permanenţă.

Capitolul VII

Atribuţii privind înfiinţarea, organizarea şi funcţionarea centrelor de permanenţă

Articolul 22

Atribuţiile direcţiilor de sănătate publică privind funcţionarea centrelor de permanenţă sunt următoarele:

a)propun, cu acordul consiliilor locale, Ministerului Sănătăţii, zonele în care urmează să se înfiinţeze centrele de permanenţă în vederea includerii în Anexa nr. 1 la prezentele norme;

b)realizează arondarea teritorială a localităţilor la centrele de permanenţă;

c)emit, prin directorul executiv, deciziile de înfiinţare, de suspendare şi de desfiinţare a centrelor de permanenţă;

d)ţin evidenţa documentelor care atestă absolvirea de către medicii şi asistenţii medicali care desfăşoară activitate în centrele de permanenţă, a cursului de formare în resuscitarea cardio-pulmonară de bază;

e)verifică existenţa condiţiilor igienico-sanitare, a circuitelor funcţionale, a dotării minime necesare funcţionării centrelor de permanenţă, a termenului de valabilitate al medicamentelor din trusa de urgenţă, precum şi a dotării corespunzătoare a acesteia, a respectării de către echipa medicală a prevederilor prezentele norme şi emit, anual, un raport detaliat de inspecţie pentru fiecare centru de permanenţă;

f)efectuează controlul organizării şi desfăşurării activităţii centrului de permanenţă, potrivit prevederilor art. 5 lit. b) din Legea nr. 263/2004, cu modificările şi completările ulterioare;

g)înmânează, la momentul efectuării controlului, coordonatorului centrului de permanenţă sau, după caz, comunică medicilor de familie titulari/reprezentantului legal al cabinetului de medicină de familie procesul-verbal şi/sau nota de constatare ca urmare a efectuării controlului, în termen de 3 zile lucrătoare de la data efectuării acestuia;

h)întocmesc şi transmit Ministerului Sănătăţii, anual, până cel târziu la data de 30 a lunii ianuarie pentru anul anterior:

I. raportul anual de activitate a centrelor de permanenţă în baza indicatorilor realizaţi de către acestea;

II. evaluarea activităţii desfăşurate în cadrul centrelor de permanenţă, pe baza analizei datelor raportate şi măsurile adoptate;

III. rezultatul/raportul controlului efectuat conform lit f);

i)transmit trimestrial Ministerului Sănătăţii datele de contact ale centrelor de permanenţă, dacă au suferit modificări faţă de luna anterioară;

j)informează publicul prin intermediul site-ului propriu şi al mass-mediei asupra existenţei şi activităţii centrelor de permanenţă din judeţ, respectiv din municipiul Bucureşti, precum şi asupra datelor de contact ale acestora;

k)avizează programarea lunară a medicilor care participă la asigurarea continuităţii asistenţei medicale primare în cadrul centrelor de permanenţă, stabilită de către medicul coordonator al centrului, până la data de 25 a lunii curente pentru luna următoare, astfel:

I. programarea lunară a medicilor care participă la asigurarea continuităţii asistenţei medicale primare în cadrul centrelor de permanenţă va fi avizată cu respectarea prevederilor legale privind repausul zilnic şi săptămânal al acestora;

II. numărul maxim de gărzi efectuate în cadrul centrelor de permanenţă de către un medic, nu trebuie să depăşească 15/lună;

l)monitorizează şi evaluează, trimestrial, activitatea centrelor de permanenţă;

m)solicită consiliilor locale, trimestrial, indicatorii realizaţi pentru centrele de permanenţă organizate în spaţii asigurate de acestea;

n)răspund oricăror alte solicitări ale Ministerului Sănătăţii privind funcţionarea centrelor de permanenţă din aria administrativ-teritorială.

Articolul 23

Atribuţiile caselor de asigurări de sănătate privind funcţionarea centrelor de permanenţă sunt următoarele:

a)încheie contracte distincte cu cabinetele de medicină de familie ai căror titulari/reprezentanţi legali au constituit echipele de gardă pentru asigurarea continuităţii asistenţei medicale primare prin centrele de permanenţă, în limita sumelor primite prin transferuri din bugetul Ministerului Sănătăţii;

b)decontează cabinetelor de medicină de familie cu care au încheiat contracte, în termen de 20 de zile calendaristice de la depunerea documentelor necesare decontării, contravaloarea orelor de gardă efectuate în centrele de permanenţă, cu sau fără cheltuieli de administrare şi funcţionare, după caz, cu cheltuieli pentru dotarea şi menţinerea trusei de urgenţă cu medicamente şi materiale sanitare, după caz;

c)efectuează, în comisii mixte formate din reprezentanţi ai direcţiilor de sănătate publică şi ai caselor de asigurări de sănătate, în limita competenţelor, controlul privind respectarea de către medicii şi asistenţii medicali a programului de gardă, conform programării avizate de către direcţiile de sănătate publică;

d)înmânează, la momentul efectuării controlului, coordonatorului centrului de permanenţă sau, după caz, comunică medicilor de familie titulari/reprezentantului legal al cabinetului de medicină de familie procesul-verbal şi/sau nota de constatare ca urmare a efectuării controlului, în termen de 3 zile lucrătoare de la data efectuării acestuia.

Articolul 24

Atribuţiile consiliilor locale privind funcţionarea centrelor de permanenţă care funcţionează în spaţii puse la dispoziţie de către acestea, constau în asigurarea:

a)spaţiilor necesare desfăşurării activităţii;

b)dotării minime necesare funcţionării, conform Anexei nr. 4 la prezentele norme;

c)utilităţilor necesare;

d)plăţii personalului medical care îşi desfăşoară activitatea în cadrul centrelor de permanenţă şi dotarea trusei de urgenţă pentru centrele de permanenţă finanţate conform art. 18 alin. (4);

e)pazei şi personalului auxiliar.

Articolul 25

(1)Atribuţiile coordonatorului centrului de permanenţă sunt următoarele:

a)asigură coordonarea activităţilor administrative şi organizatorice ale centrului de permanenţă;

b)întocmeşte, prin consultarea medicilor asociaţi care îşi desfăşoară activitatea în centrul de permanenţă, graficul de gărzi şi-l transmite, prin mijloace electronice, spre avizare, direcţiei de sănătate publică judeţene sau a municipiului Bucureşti şi, spre informare, casei de asigurări de sănătate, după caz şi unităţilor administrativ - teritoriale interesate, până cel târziu la data de 25 a lunii în curs pentru luna următoare;

c)avizează, până la data de 10 a lunii în curs pentru luna precedentă, foaia colectivă de prezenţă a medicilor de familie şi a asistenţilor medicali, care asigură continuitatea asistenţei medicale primare în regim de gardă în cadrul centrului de permanenţă;

d)întocmeşte şi transmite, prin mijloace electronice, direcţiilor de sănătate publică judeţene sau a municipiului Bucureşti, până la data de 15 a lunii în curs pentru luna precedentă, raportul lunar al activităţii medicale desfăşurate în centrul de permanenţă. Raportul de activitate, prevăzut la art. 20 lit. b), se va întocmi în baza indicatorilor de activitate ai centrului de permanenţă menţionaţi la art. 33 alin. (1);

e)verifică dotările centrului de permanenţă şi monitorizează utilizarea corespunzătoare a acestora, informând direcţia de sănătate publică în cazul apariţiei unor disfuncţionalităţi;

g)transmite, prin e-mail, casei de asigurări de sănătate programul centrului de permanenţă, avizat de direcţia de sănătate publică în vederea decontării serviciilor;

h)răspunde oricăror alte solicitări ale direcţiei de sănătate publică referitoare la funcţionarea centrului de permanenţă.

Articolul 26

Atribuţiile medicilor de familie asociaţi în centre de permanenţă:

a)afişează la cabinetul medical în care îşi desfăşoară activitatea următoarele date:

i) centrul de permanenţă care asigură rezolvarea situaţiilor de urgenţă în afara programului de activitate;

ii) numărul de telefon al centrului de permanenţă;

iii) programul fiecăruia dintre medicii asociaţi care îşi desfăşoară activitatea în centrul de permanenţă;

iv) numărul de apel telefonic unic 112 pentru apeluri de urgenţă;

b)respectă programul corespunzător graficului de gărzi întocmit şi avizat de direcţia de sănătate publică. Schimbarea programului de gardă se poate face numai în situaţii deosebite, cu înştiinţarea, în scris, a coordonatorului centrului de permanenţă care va comunica direcţiilor de sănătate publică sau direcţiilor medicale din structura ministerelor şi instituţiilor cu reţea sanitară proprie, după caz, spre avizare, graficul modificat;

c)întocmesc şi transmit coordonatorului centrului de permanenţă, până la data de 10 a lunii în curs, pentru luna precedentă, raportul privind activitatea efectuată;

d)ţin evidenţa consumurilor de medicamente şi materiale sanitare şi asigură stocuri suficiente pentru desfăşurarea activităţii în cadrul centrului de permanenţă;

e)transmit casei de asigurări de sănătate, în primele 10 zile lucrătoare ale lunii următoare, pentru luna precedentă, următoarele documente în vederea decontării activităţii medicale:

(i) Factura electronică cuprinzând contravaloarea orelor de gardă efectuate, în format electronic cu semnătură electronică extinsă/calificată;

(ii) Borderoul centralizator al activităţii desfăşurate în centrul de permanenţă, în format electronic cu semnătură electronică extinsă/calificată, conform Anexei nr. 5 la prezentele norme;

f)acordă necondiţionat serviciile medicale prevăzute la art. 7 tuturor persoanelor care le solicită, pe toată durata gărzii, cu respectarea prevederilor legale în vigoare care reglementează activitatea medicală;

g)solicită, atunci când consideră că starea pacientului o impune, prin intermediul dispeceratului medical de urgenţă, intervenţia unui echipaj medical de urgenţă pentru rezolvarea cazului sau trimiterea unei ambulanţe de transport cu asistent medical, ambulanţier ori însoţitor, după caz;

h)completează documentele şi rapoartele de activitate specifice centrului de permanenţă;

i)respectă legislaţia privind prelucrarea datelor cu caracter personal.

Capitolul VIII

Condiţii specifice pentru stabilirea relaţiilor contractuale dintre casele de asigurări de sănătate şi cabinetele de medicină de familie ai căror titulari/reprezentanţi legali au constituit echipele de gardă ce asigură continuitatea asistenţei medicale primare în regim de gardă prin centrele de permanenţă

Articolul 27

(1)Cabinetele de medicină de familie ai căror medici de familie titulari/reprezentanţi legali au constituit echipele de gardă ce asigură continuitatea asistenţei medicale primare în regim de gardă prin centrele de permanenţă încheie contracte distincte cu casele de asigurări de sănătate, în baza următoarelor documente:

a)cerere semnată de medicul de familie sau de medicină generală, titular al cabinetului medical/reprezentant legal;

b)autorizaţie sanitară de funcţionare;

c)decizia de înfiinţare a centrului de permanenţă;

d)Certificatul de membru şi avizul anual OAMGMAMR pentru personalul mediu sanitar şi certificatul de membru şi avizul anual al Colegiului Medicilor din România pentru medicii care asigură serviciul în regim de gardă prin centrele de permanenţă;

e)copii ale contractelor de muncă sau ale contractelor de prestări de servicii ale personalului medical care participă la asigurarea continuităţii asistenţei medicale primare prin centrele de permanenţă;

f)dovada asigurării de răspundere civilă în domeniul medical, valabilă pe toată perioada derulării contractului pentru tot personalul medical care participă la asigurarea continuităţii asistenţei medicale primare în centrul de permanenţă;

g)cont deschis la Trezoreria Statului sau la o bancă.

(2)În cazul în care apare o modificare în componenţa echipelor de gardă ce participă la asigurarea continuităţii asistenţei medicale primare în regim de gardă, în cadrul unui centru de permanenţă, modificarea va fi consemnată printr-un act adiţional, conform deciziei de modificare a deciziei de înfiinţare, emise de direcţia de sănătate publică judeţeană sau a municipiului Bucureşti.

(3)Documentele necesare încheierii contractelor pentru asigurarea continuităţii asistenţei medicale primare în regim de gardă prin centrele de permanenţă, prevăzute la alin. (1), se transmit în format electronic, asumate de fiecare în parte, prin semnătură electronica extinsă/calificată a reprezentantului legal al furnizorului, care răspunde de realitatea şi exactitatea documentelor necesare încheierii contractelor.

(4)În centrele de permanenţă medicii titulari de cabinete medicale de medicină de familie, indiferent de forma de organizare a acestora, pot opta pentru:

a)încheierea contractelor de furnizare de servicii medicale privind asigurarea continuităţii asistenţei medicale primare în regim de gardă prin centrele de permanenţă direct cu casele de asigurări de sănătate;

b)încheierea contractelor de prestări servicii medicale cu un alt cabinet medical de medicină de familie care are încheiat contract de furnizare de servicii medicale privind asigurarea continuităţii asistenţei medicale primare în regim de gardă prin centrele de permanenţă.

Articolul 28

Modelul contractului pentru asigurarea continuităţii asistenţei medicale primare în regim de gardă prin centrele de permanenţă este prevăzut în Anexa nr. 6.

Articolul 29

(1)Venitul medicilor de familie, medicilor de medicină generală şi al asistenţilor medicali care participă la constituirea echipelor de gardă pentru asigurarea continuităţii asistenţei medicale primare în regim de gardă prin centrele de permanenţă se constituie din sumele obţinute prin înmulţirea valorii de referinţă a tarifului orar, ajustat corespunzător calităţii de coordonator al centrului de permanenţă şi cu procentul corespunzător cheltuielilor de administrare şi funcţionare, după caz, cu numărul de ore de gardă efectuate de către fiecare medic de familie/medic de medicină generală şi asistent medical, în luna pentru care se face plata.

(2)Pentru medicul de familie/de medicină generală care îndeplineşte rolul de coordonator al centrului de permanenţă, tariful orar se majorează cu 15%."

Articolul 30

(1)Tariful orar pentru medicul de medicină de familie şi/sau pentru medicul de medicină generală este de 40 lei/oră.

(2)Medicii de familie/de medicină generală care participă la constituirea unui centru de permanenţă asigurând continuitatea asistenţei medicale primare în regim de gardă, în cabinetul propriu, în spaţiul pus la dispoziţie de unul dintre medicii asociaţi sau în spaţiul asigurat de echipa medicală, suportă şi cheltuielile de administrare şi funcţionare ale cabinetului, precum şi costurile cu dotarea şi menţinerea trusei de urgenţă cu medicamente şi materiale sanitare, situaţie în care tariful orar prevăzut la alin. (1) se majorează cu 50% pentru fiecare medic de familie/medicină generală care îşi desfăşoară activitatea în acel cabinet, indiferent dacă este titular, asociat, angajat sau medic cu contract de prestări servicii. Medicii asociaţi care participă la constituirea unui centru de permanenţă asigurând continuitatea asistenţei medicale primare în regim de gardă în spaţiul pus la dispoziţie de autorităţile locale suportă şi cheltuielile cu dotarea şi menţinerea trusei de urgenţă cu medicamente şi materiale sanitare, situaţie în care tariful orar de 40 lei/oră se majorează cu 4 lei/oră, pentru fiecare medic care îşi desfăşoară activitatea în acel centru de permanenţă, indiferent dacă este titular, asociat sau medic cu contract de prestări servicii.

(3)Tariful orar pentru asistenţii medicali care desfăşoară serviciul în regim de gardă în cadrul centrelor de permanenţă se determină în funcţie de salariul negociat, care cuprinde toate sporurile şi contribuţiile aferente şi nu poate fi mai mic de 20 lei/oră şi mai mare de 22,5 lei/oră.

(4)Pentru veniturile realizate se calculează şi se virează cotele potrivit reglementărilor legale în vigoare.

Capitolul IX

Controlul modului de organizare şi funcţionare a centrelor de permanenţă

Articolul 31

(1)Controlul privind respectarea asigurării continuităţii asistenţei medicale primare în regim de gardă în centrele de permanenţă se exercită cel puţin anual de comisii mixte formate din reprezentanţi ai direcţiilor de sănătate publică şi ai casei de asigurări de sănătate, în funcţie de domeniul de competenţă.

(2)Controlul prevăzut la alin. (1) va urmări, în principal, următoarele:

a)respectarea de către medicii şi asistenţii medicali a programului de gardă, conform programării avizate de către direcţiile de sănătate publică;

b)identificarea eventualelor disfuncţionalităţi în activitatea centrului de permanenţă;

c)verificarea stocurilor de medicamente.

d)respectarea condiţiilor minime de spaţiu şi a circuitelor funcţionale, a condiţiilor igienico- sanitare precum şi a dotării minime necesare.

(3)În cazul în care se constată de către comisiile mixte de control prevăzute la alin. (1), nerespectarea de către medicii şi asistenţii medicali prevăzuţi la art. 10 alin. (1) şi (3) a programului de gardă, conform programării avizate de către direcţiile de sănătate publică, aceştia vor fi sancţionaţi, conform prevederilor art. 14^1 alin. (3) din Legea nr. 263/2004 cu modificările şi completările ulterioare, respectiv cu contravaloarea orelor de gardă care trebuiau efectuate.

(4)Constatarea repetată a nerespectării programului de gardă, respectiv 2 absenţe nemotivate într- un interval de 12 luni, de către medici şi asistenţi medicali, se sancţionează prin excluderea medicului/asistentului medical, după caz, din cadrul echipei de gardă care asigură continuitatea asistenţei medicale la centrul de permanenţă.

Capitolul X

Monitorizarea şi evaluarea activităţii centrelor de permanenţă

Articolul 32

(1)La nivel local, monitorizarea şi evaluarea activităţii centrelor de permanenţă se realizează trimestrial de către direcţiile de sănătate publică judeţene şi a municipiului Bucureşti şi cuprind, în principal, următoarele elemente:

a)analiza datelor de activitate raportate de fiecare centru de permanenţă;

b)identificarea, analizarea şi soluţionarea, în limitele competenţelor instituţionale, a problemelor apărute în cadrul organizării şi funcţionării fiecărui centru de permanenţă;

c)adoptarea măsurilor de îmbunătăţire a organizării şi funcţionării fiecărui centru de permanenţă şi implementarea acestora.

(2)Evaluarea centrelor de permanenţă se realizează anual de către direcţiile de sănătate publică judeţene şi a municipiului Bucureşti pe baza indicatorilor realizaţi şi raportaţi de către centrele de permanenţă, rezultatul controalelor (tematice şi sistematice/inopinate) efectuate de către specialiştii din cadrul direcţiilor de sănătate publică sau de către comisiile mixte formate din reprezentanţi ai direcţiilor de sănătate publică şi ai caselor de asigurări de sănătate.

(3)Direcţiile de sănătate publică judeţene şi a municipiului Bucureşti au obligaţia de a elabora un raport anual de evaluare privind activitatea fiecărui centru de permanenţă, pe care îl vor transmite Ministerului Sănătăţii până cel târziu la data de 30 a lunii ianuarie, pentru anul anterior.

Articolul 33

Evaluarea activităţii centrelor de permanenţă se realizează în baza următorilor indicatori:

1. Indicatori raportaţi lunar de către centrul de permanenţă către direcţia de sănătate publică:

a)numărul de persoane care s-au prezentat în centrul de permanenţă, adulţi/copii;

b)numărul de persoane care s-au prezentat în centrul de permanenţă pentru o afecţiune care nu a reprezentat o urgenţă medicală, adulţi/copii;

c)numărul de persoane pentru care s-a asigurat consultaţie, adulţi/copii;

d)numărul de persoane pentru care s-a asigurat tratament, adulţi/copii;

e)numărul de persoane pentru care s-a solicitat echipaj de urgenţă/ambulanţă, adulţi/copii;

f)numărul de scrisori medicale emise pentru adulţi/copii.

La data de 25-05-2023 Punctul 1. din Articolul 33 , Capitolul X a fost modificat de Punctul 6, Articolul I din ORDINUL nr. 1.763 din 22 mai 2023, publicat în MONITORUL OFICIAL nr. 455 din 25 mai 2023

2. Indicatori realizaţi de către consiliile locale, raportaţi trimestrial către direcţia de sănătate publică:

a)numărul de centre de permanenţă care funcţionează în sedii asigurate de către consiliile locale;

b)cheltuieli efectuate pentru asigurarea utilităţilor;

c)cheltuieli efectuate pentru asigurarea personalului auxiliar şi a pazei cabinetelor medicale care participă la constituirea centrelor de permanenţă, indiferent de forma de organizare şi sediu;

d)cheltuielile cu plata personalului medical care îşi desfăşoară activitatea în cadrul centrelor de permanenţă şi a celor generate de dotarea trusei de urgenţă pentru centrele de permanenţă finanţate conform art. 18 alin. (4).

Articolul 34

Raportul de evaluare menţionat la art. 32 alin. (3) cuprinde următoarele date:

a)situaţia privind centrele de permanenţă existente, datele de contact, localităţile arondate, populaţia deservită, asigurarea spaţiului (consiliul local/echipa medicală);

b)centralizator privind situaţia bolnavilor care s-au prezentat la centrul de permanenţă;

c)centralizator privind situaţia bolnavilor care au beneficiat de consultaţie prin centrul de permanenţă;

d)centralizator privind situaţia bolnavilor pentru care s-a asigurat tratament prin centrul de permanenţă;

e)centralizator privind situaţia bolnavilor pentru care s-a solicitat intervenţia unui echipaj de urgenţă/ambulanţă;

f)centralizator privind eliberarea scrisorilor medicale,

g)centralizator privind numărul persoanelor care s-au prezentat în centrul de permanenţă pentru o afecţiune care nu a reprezentat o urgenţă medicală;

h)situaţia personalului medical, pe categorii profesionale, detaliat pe formele de organizare a centrelor de permanenţă;

i)centralizator privind situaţia controalelor efectuate, decizii de suspendare activitate, decizii de desfiinţare a centrelor de permanenţă;

j)lista centrelor de permanenţă care nu mai întrunesc condiţiile de funcţionare.

Capitolul XI

Dispoziţii finale

Articolul 35

(1)Centrele de permanenţă care sunt organizate şi funcţionează în sistemul de sănătate publică, se reorganizează în conformitate cu prevederile prezentelor norme metodologice, în termen de 30 zile de la publicarea acestora în Monitorul Oficial.

(2) Prevederile art. 13 nu se aplică în procesul de reorganizare prevăzut la alin. (1) al centrelor de permanenţă funcţionale la data intrării în vigoare a prezentelor norme.

La data de 30-03-2023 Alineatul (2) din Articolul 35 , Capitolul XI a fost modificat de Punctul 1, Articolul I din ORDINUL nr. 983 din 30 martie 2023, publicat în MONITORUL OFICIAL nr. 268 din 30 martie 2023

(3) Contractele pentru asigurarea continuităţii asistenţei medicale primare în regim de gardă prin centrele de permanenţă, aflate în derulare, se prelungesc prin acte adiţionale până la încheierea noilor contracte. Condiţiile acordării asistenţei medicale primare în regim de gardă prin centrele de permanenţă în baza actului adiţional sunt cele prevăzute în actele normative în vigoare pe perioada derulării actelor adiţionale.

La data de 30-03-2023 Articolul 35 din Capitolul XI a fost completat de Punctul 2, Articolul I din ORDINUL nr. 983 din 30 martie 2023, publicat în MONITORUL OFICIAL nr. 268 din 30 martie 2023

Articolul 36

Anexele nr. 1 - 6 fac parte integrantă din prezentele norme metodologice.

Anexa nr. 1

Lista centrelor de permanenţă înfiinţate în baza zonelor şi criteriilor

propuse de direcţiile de sănătate publică, conform art. 4 alin. (1) din Legea 263/2004 privind asigurarea continuităţii asistenţei medicale prin centrele de permanenţă, cu modificările şi completările ulterioare

|  |  |  |  |  |  |  |
| --- | --- | --- | --- | --- | --- | --- |
| DSP | CENTRE DE PERMANENȚA ÎNFIINȚATE/FUNCȚIONALE | | | | | |
| CENTRE DE PERMANENȚĂ ÎNFIINȚATE ÎN MEDIUL RURAL | | | CENTRE DE PERMANENȚA ÎNFIINȚATE ÎN MEDIUL URBAN | | |
| Nr. crt. | CENTRU DE PERMANENȚĂ/ LOCALITATE | ZONE/ LOCALITĂȚI ARONDATE | Nr. crt. | CENTRU DE PERMANENȚĂ/ LOCALITATE | ZONE/CARTIERE/ STRĂZI ARONDATE |
| 1 | 2 | 3 | 4 | 5 | 6 | 7 |
| AB | 1. | Scărișoara | Scărișoara, Arieșeni, Gârda de Sus, Albac, Horea, Vadul Moților, Poiana Vadului | 1. | Alba-Iulia | Alba-Iulia, Oarda, Micești, Barabant |
|  |  |  | 2. | Zlatna | Zlatna, Almașu Mare, Meteș |
|  |  |  | 3. | Ocna-Mureș | Ocna-Mureș, Unirea, Războieni, Vama Seaca, Farau, Noslac, Captalan, Gabud, Silivaș, Hoparta |
|  |  |  | 4. | Baia de Arieș | Baia de Arieș, Ocoliș, Posaga, Salciu, Lupșa |
| AR | 1 | "Dr. I. T. Mera" Șiria | Com. Șiria  Com. Covăsânț  Com. Pâncota | 1 | Vlaicu | Cartierul Vlaicu  Cartierul Funcționarilor |
| 2 | Moneasa | Com. Moneasa  Com. Dezna  Com. Ignești  Com. Archiș  Com Dieci | 2 | Turcin | Cartier Silvaș-Cadaș  Cartier Pârneava  Cartier Drăgășani  Cartier Aeroport |
| 3 | Gurahonț | Com. Gurahonț  Com. Almaș  Com. Brazii  Com. Pleșcuța | 3 | Ignat | Cartier Alfa |
| 4 | Sâmbăteni | Com. Păuliș  Com. Ghioroc | 4 | Paris | Cartier Centru |
| 5 | Gurba | Com. Șicula  Com. Seleuș  Com. Șepreuș  Com. Cermei  Com. Beliu | 5 | Ilyes | Cartier Gai  Cartier Bujac  Cartier Șega |
| 6 | Felnac | Com. Felnac  Com. Secusigiu  Com Zădăreni | 6 | Dr. Manuila Melinda | Cartier Micalaca |
| 7 | Medmun | Com. Vladimirescu | 7 | Medisys | Cartier Aradul Nou  Cartier Mureșel  Cartier Subcetate/ Sânicolaul Mic |
| 8 | Lasermed | Com. Vladimirescu | 8 | Centrul de permanență  "Acoperământul Maicii Domnului"  Grădiște | Cartier Grădiște  Cartier 6 Vânători  Com. Livada-suburbie |
|  |  |  | 9 | Chișineu Criș | Oraș CHIȘINEU-CRIȘ  com. Sintea Mare  com. Mișca  com. Zerind  com. Pilu  com. Socodor  com. Grăniceri |
|  |  |  | 10 | Lipova | Oraș LIPOVA  com. Zăbrani  com. Conop  com. Ususău  com. Bârzava  com. Vărădia de Mureș  com. Săvârșin  com. Bata  com. Birchiș  com. Petriș |
|  |  |  | 11 | Sântana | Oraș SÂNTANA  Oraș CURTICI  com. Macea  com. Dorobanți  com. Iratoș  com. Șofronea  com. Zimandu Nou |
| AG | 1 | Călinești | Călinești  Topoloveni |  |  |  |
| 2 | Cuca | Cuca  Ciomăgești  Cotmeana  Uda |  |  |  |
| 3 | Bârla | Bârla  Lunca Corbului  Hârsești  Căldăraru  Stolnici  Miroși |  |  |  |
| 4 | Bogați | Bogați  Leordeni  Boțești  Beleți  Negrești  Dobrești  Priboieni |  |  |  |
| 5 | Budeasa | Budeasa  Merișani  Mălureni |  |  |  |
| 6 | Făget | Mărăcineni  Micești  Davidești  Dârmănești |  |  |  |
| 7 | Domnești | Domnești  Pietroșani  Coșești  Nucșoara  Corbi,  Mușătești  Aninoasa  Berevoiești |  |  |  |
| 8 | Mozăceni | Mozăceni  Ștefan cel Mare  Slobozia  Negrași |  |  |  |
| 9 | Valea Argeșelului | Boteni  Vulturești  Mioarele |  |  |  |
| BC | 1 | Centrul de Permanență Stănișești | Comuna Stănișești, comuna Oncești, comuna Vultureni, comuna Motoșeni, comuna Secuieni; | 1 | Centrul de Permanență Moinești | Municipiul Moinești - Lucăcești sat, cartier Lucăcești, cartier Găzarie, comuna Măgirești, comuna Ardeoani, comuna Solonț, oraș Comănești |
| 2 | Centrul de Permanență Ghimeș Palanca | Comuna Ghimeș Făget, comuna Palanca, comuna Asău | 2 | Centrul de Permanență Slănic Moldova | Cerdac, Cireșoaia, Slănic Moldova  un număr de 5000 locuitori la care se adaugă un număr de aproximativ 3000 turiști, localitatea fiind și stațiune balneoclimaterică |
| 3 | Centrul de Permanență Agăș Cotumba | Comuna Brusturoasa, comuna Agăș |  |  |  |
| 4 | Centrul de Permanență Săucesti | Comuna Săucesti, Traian, Buhoci |  |  |  |
| BH | 1 | Biharia | 1. comuna Biharia cu localitățile:  -Biharia  - Cauaceu  2. comuna Tămășeu cu localitățile:  -Tămășeu  - Satu Nou  - Niuved  - Parhida  3. comuna Roșiori cu localitățile:  - Roșiori  - Mihai Bravu  - Vaida | 1 | "Cantemir"  Oradea | Oradea (zona de Sud a Municipiului Oradea) |
| 2 | Bratca/Bratca | 1. comuna Bratca cu localitățile:  - Bratca  - Beznea  - Damiș  - Lorău  - Valea Crișului  - Ponoară  2. comuna Bulz cu localitățile:  - Bulz-Munteni  - Remeți | 2 | "Măslinului"  Oradea | Oradea (zona de Est a Municipiului Oradea) |
| 3 | Brusturi | 1. comuna Brusturi cu localitățile:  - Brusturi  - Cuieșd -Loranta  - Orvișele  - Păulești  - Picleu  - Țigăneștii de Criș  - Varasău  2. comuna Spinuș cu localitățile:  - Spinuș  - Ciulești  - Gurbești  - Nădar  - Săliște  3. comuna Derna cu localitățile:  - Derna  - Dernișoara  - Sacalasău  - Sacalasău Nou  - Tria | 3 | C.P. "Nufărul" Oradea | Oradea (zona de Sud-Est a Municipiului Oradea) |
| 4 | Cefa | 1. comuna Cefa cu localitățile:  - Cefa  - Inand  - Ateaș  2. comuna Sânnicolau Român cu localitățile:  - Sânnicolau Român  - Berechiu  - Roit  3. comuna Mădăras cu localitățile:  - Mădăras  - Homorog -Ianoșda  - Mărțihaz | 4 | "Olimpiadei"  Oradea | Oradea (zona de Nord- Vest a Municipiului Oradea) |
| 5 | Ceica | 1. comuna Ceica cu localitățile:  - Ceica  - Bucium  - Ceișoara  - Corbești  - Cotiglet  - Dușești  - Incești  2. comuna Sâmbăta cu localitățile:  - Sâmbăta  - Copăceni  - Ogești  - Rogoz  - Rotărești  - Zăvoiu | 5 | "Piața Ion Creangă" Oradea | Oradea (zona de Nord a Municipiului Oradea) |
| 6 | Câmpani/Câmpani | 1. comuna Câmpani cu localitățile:  - Câmpani  - Fânațe  - Hârsești  - Sighiștel  - Valea de Sus  2. orașul Nucet cu localitățile:  - Nucet  - Băița  - Băița-Plai  3. comuna Lunca cu localitățile:  - Lunca  - Briheni  -Hotărel  - Seghiște  - Sârbești  - Șuștiu | 6 | "Rovine"  Oradea | Oradea (zona Centrală a Municipiului Oradea) |
| 7 | Ciumeghiu | 1. comuna Ciumeghiu cu localitățile:  - Ciumeghiu  - Boiu  - Ghiorac  2. comuna Avram Iancu cu localitățile:  - Avram Iancu  - Ant  - Tămașda | 7 | C.P. Vlădeasa Oradea | Oradea (zona de Sud- Vest a Municipiului Oradea) |
| 8 | Cociuba Mare | 1. comuna Cociuba Mare cu localitățile:  - Cociuba Mare  - Cărăsău  - Cheșa  - Petid  2. comuna Căpâlna cu localitățile:  - Căpâlna  - Ginta  - Rohani  - Săldăbagiu Mic  - Suplacu de Tinca  3. comuna Șoimi cu localitățile:  - Șoimi  - Borz  - Codru  - Dumbrăvița de Codru  - Poclușa de Beiuș  - Sânnicolau de Beiuș  - Ursad  - Urviș de Beiuș | 8 | Săcueni | 1. Orașul Săcuinei cu localitățile:  - Săcuieni  - Cadea  - Ciocaia  - Cubulcut  - Olosig  - Sânnicolau de Munte 2. comuna Diosig cu localitățile:  - Diosig  -Ianca  3. comuna Cherechiu cu localitățile:  - Cherechiu  - Cheșereu  - Târgușor |
| 9 | Dobrești | 1. comuna Dobrești cu localitățile:  - Dobrești  - Cornișești  - Crâncești  - Hidișel  - Luncasprie  - Răcaș  - Topa de Jos  - Topa de Sus | 9 | Valea lui Mihai | 1. orașul Valea lui Mihai  2. comuna Curtuișeni cu localitățile:  - Curtuișeni  - Vășad  3. comuna Simian cu localitățile:  - Simian  - Șilindru  - Voivozi |
| 10 | Drăgești | 1. comuna Drăgești cu localitățile:  - Drăgești  - Dicănești  - Stracoș  - Tășad  - Topești  2. comuna Copăcel cu localitățile:  - Copăcel  - Bucuroaia  - Chijic  - Poiana Tășad  - Sărand  - Surduc  3. comuna Hidișelul de Sus cu localitățile:  - Hidișelul de Sus  - Hidișelul de Jos  - Mierlău  - Sântelec  - Șumigiu |  |  |  |
| 11 | Fughiu | 1. comuna Oșorhei cu localitățile:  - Oșorhei  - Alparea  - Cheriu  - Felcheriu  - Fughiu |  |  |  |
| 12 | Holod | 1. comuna Holod cu localitățile:  - Holod  - Dumbrava  -Dumbrăvița  - Forosig  - Hodiș  - Lupoaia  - Valea Mare de Codru  - Vintere  2. comuna Lăzăreni cu localitățile:  - Lăzăreni  - Bicăcel  - Calea Mare  - Cărăndeni  - Cărănzel  - Gepiș  - Gruilung  - Miheleu |  |  |  |
| 13 | Lugașu de Jos | 1. comuna Lugașu de Jos cu localitățile:  - Lugașu de Jos  - Lugașu de Sus - Urvind  2. comuna Aștileu cu localitățile:  - Aștileu Călățea  - Chiștag  - Peștere |  |  |  |
| 14 | Mișca/Mișca | 1. comuna Chișlaz cu localitățile:  - Chișlaz  - Chiraleu  - Hăucești  - Mișca  - Poclușa de Barcău  - Sărsig Sânlazăr  2. comuna Abrămuț cu localitățile:  - Abrămuț  - Crestur  - Făncica  - Petreu  3. comuna Tăuteu cu localitățile: Tăuteu  - Bogei  - Chiribiș  - Ciutelec  Poiana |  |  |  |
| 15 | Olcea/Olcea | 1. comuna Olcea cu localitățile:  - Olcea  - Călacea  - Hodișel Ucuriș  2. comuna Batăr cu localitățile:  - Batăr Arpășel  - Talpoș  - Tăut |  |  |  |
| 16 | Pomezeu/Pomezeu | 1. comuna Pomezeu cu localitățile:  - Pomezeu  - Câmpani de Pomezeu  - Coșdeni  - Hidiș  - Lacu Sărat Sitani  - Spinuș de Pomezeu  - Vălani de Pomezeu  2. comuna Căbești cu localitățile:  - Căbești Goila  - Gurbești  - Josani  - Sohodol  3. comuna Roșia cu localitățile:  - Roșia  - Lazuri |  |  |  |
| 17 | Răbăgani/Răbăgani | 1. comuna Răbăgani cu localitățile:  - Răbăgani  - Albești  - Brătești  - Săliște de Pomezeu  - Săucani  - Vărășeni  2. comuna Pocola cu localitățile:  - Pocola  - Feneriș  - Petrani  - Poietari  - Sânmartin de Beiuș  3. comuna Uilecu de Beiuș cu localitățile:  - Uileacu De Beiuș  - Forău  - Prisaca  - Vălanii de Beiuș |  |  |  |
| 18 | Sălacea/Sălacea | 1. comuna Sălacea cu localitățile:  - Sălacea Otomani  2. comuna Tarcea cu localitățile:  - Tarcea  - Adoni Galoșpetreu  3. comuna Buduslău cu localitățile:  - Buduslău  - Albiș |  |  |  |
| 19 | Sârbi/Sârbi | 1. comuna Sârbi cu localitățile:  - Sârbi  - Almașu Mic Burzuc  - Chioag  - Fegernic  - Fegernicu Nou Sarcău  2. comuna Ineu cu localitățile:  - Ineu  - Botean  - Husasău de Criș |  |  |  |
| 20 | Sântandrei/Sântandrei | 1. comuna Sântandrei cu localitățile:  - Sântandrei  - Palota  2. comuna Girișu de Criș cu localitățile:  - Girișu de Criș  - Tărian  3. comuna Toboliu cu localitățile:  - Toboliu  - Cheresig |  |  |  |
| 21 | Suplacu de Barcău/Suplacu de Barcău | 1. comuna Suplacu de Barcău cu localitățile:  - Suplacu de Barcău  - Borumlaca  - Dolea  - Foglaș  - Valea Cerului  - Vâlcelele  2. comuna Balc cu localitățile:  - Balc  - Almașu Mare  - Almașu Mic  - Ghida  - Săldăbagiiu de Barcău |  |  |  |
| 22 | Vadu Crișului/Vadu Crișului | 1. comuna Vadu Crișului cu localitățile:  - Vadu Crișului  - Birtin  - Tomnatic  - Topa de Criș  2. comuna Măgești cu localitățile:  - Măgești  - Butani  - Cacuciu Nou  - Dobricionești  - Gălășeni  - Josani  - Ortiteag  3. comuna Șuncuiuș cu localitățile:  - Șuncuiuș  - Bălnaca  - Bălnaca Groși  - Zece Hotare |  |  |  |
| BN | 1 | MF al Văii Bârgăului | Bistrița Bârgăului  Josenii Bârgăului  Prundu Bârgăului  Tiha Bârgăului | 1 | Rebrișoara - Năsăud - Runcu Salvei | Oraș Năsăud  Rebrișoara  Salva  Runcu Salvei |
| 2 | Teaca | Teaca  Milaș  Galații Bistriței | 2 | Alphamed Bistrița | Municipiul Bistrița |
| 3 | Silivașu de Câmpie | Silivașu de Câmpie |  |  |  |
| BT | 1 | TRUȘEȘTI | Trușești; Albești; Durnești; Gorbănești; Dingeni; Blindești | 1 | LCD MED BOTOȘANI | Botoșani; Răchiți; Stăuceni |
| 2 | PRUTMED AVRĂMENI | Avrămeni; Manoleasa; Adășeni; Mitoc; Coțușca | 2 | DARABANI | Darabani; Concești; Păltiniș; Rădăuți Prut; Hudești; Viișoara |
| 3 | NORD EST HAVÂRNA | Havârna;  G. Enescu;  Mileanca;  Cordăreni | 3 | BUCECEA | Bucecea; Leorda; Vlădeni; M. Eminescu, Vârfu Câmpului |
| 4 | CEMED CRISTEȘTI | Cristești; Coșula; Bălușeni; Curtești | 4 | DOR-MED DOROHOI | Mun. Dorohoi; Broscăuți |
| 5 | VORONA | Vorona; Corni |  |  |  |
|  |  |  |  |  |  |
| BR |  |  |  | 1 | ÎNSURĂȚEI | Bărăganu, Victoria, Zăvoaia, Viziru, Bertești, Stancuta, Dudești |
| BV | 1 | FELDIOARA | Feldioara, Crizbav, Maierus, Apata, Ormenis | 1 | MedFam Grup Astra BRAȘOV | 4 cartiere din Mun. Brașov |
| 2 | TARLUNGENI | Tărlungeni, Zizin | 2 | MEDO BRAȘOV | 2 cartiere din Mun. Brașov, Orașul Ghimbav |
| 3 | HARMAN, SÂNPETRU, BOD | Harman, Sânpetru, Bod | 3 | Avantgarden – Bartolomeu BRAȘOV | 2 cartiere din Mun. Brașov |
|  |  |  | 4 | Coresi BRAȘOV | 2 cartiere din Mun. Brașov |
|  |  |  | 5 | VICTORIA | Orașul Victoria și zona învecinată cu posibilități de adresabilitate |
|  |  |  | 6 | PREDEAL | Orașul Predeal și zona învecinată cu posibilități de adresabilitate, inclusiv din Jud Prahova |
|  |  |  | 7 | RÂȘNOV | Orașul Râșnov și zona învecinată cu posibilități de adresabilitate |
| B | 1 | Centrul de Permanență Brîncuși  - CMI. DR Georgescu Adriana, Str. Drumul Valea Doftanei nr.113, Parter, Sector 6, București | Cartier Drumul Taberei, Chitila, Clinceni, Domnești, Chiajna, Ciorogârla, Dragomirești |  |  |  |
| 2 | Anima Medical Speciality Services S.R.L., Șos. Pipera, Nr. 42, Etaj 1, Sector 2, București | București, Sector 2 |  |  |  |
| BZ | 1 | Centrul de permanență Vernești | VERNEȘTI  TISĂU |  |  |  |
| 2 | Centrul de permanență Vintilă Vodă | Vintilă Vodă  Lopătari  Sărulești  Mânzălești  Bisoca  Beceni |  |  |  |
| 3 | Centrul de permanență Berca | Berca  Scorțoasa  Cănești  Chilii  Odăile |  |  |  |
| CL | 1 | VLAD-ȚEPEȘ | Alex. Odobescu Vlad Țepeș Independenta | 1 | CALARAȘI | MUNICIPIUL CĂLĂRAȘI |
| 2 | JEGALIA | Jegalia Dichiseni  Unirea Borcea |  |  |  |
| 3 | PLATAREȘTI | Gălbinași  Vasilați  Fundeni  Sohatu  Plătărești |  |  |  |
| CS | 1 | ANINA | Bradet, Anina, Nermet, Oravita, Carasova, Iabalcea | 1 | Soceni | Farliug, Duleu, Valea Mare, Remetea, Scaius, Dezesti, Ezeris, Soceni, Zorlentu-Mare, Zorlencior, Brebu, Valeadeni, Apadia, Tirnova |
| 2 | BOCȘA | Dognecea, Berzovia, Fizeș, Vermeș, Șoșdea, Măureni, Ghertiniș, Izgar, Ramna | 2 | Slatina Timiș | Teregova, Armeniș, Bucoșnița, Cornea, Cornereva, Domașnea, Luncavița |
| 3 | BĂILE HERCULANE | Lăpușnicel, Cireșu, Cornea, Mehadia, Mehadica, Toplet, Podeni, Ilovița | 3 | Marga | Bautar, Zavoi, Rusca, Oțelu Roșu, Glimboca, Lunca Cernii |
|  |  |  | 4 | Bozovici | Bozovici, Prilipet, Poneasca, Valea Minisului, Lăpușnicul Mare, Moceris, Sopotu Nou, Stancilova, Rachita, Dalboset, Sopotu Vechi, Garbovat, Bania, Eftimie Murgu, Prigor, Borlovenii Vechi, Patas, Borlovenii Noi, Parvova, Putna, Lăpușnicel |
|  |  |  | 5 | Iablanira | Iablanița, Petnic, Globu Craiovei, Lăpușnicel, Pârvova, Borlovenii Noi, Pătaș, Cornea, Cuptoare, Crușovăț, Cănicea, Luncavița, Teregova, Domașnea, Plugova, Mehadia, Bolvașnița, |
|  |  |  | 6 | Cornereva | Arsuri, Bogaltin, Bojia, Borugi, Camena, Ciresel, Costis, Cozia, Cracu, Dobraia, Inelet, Izvor, Mesteacan, Negiudin, Obita, Pogara, Prisacina, Prislop |
|  |  |  | 7 | Constantin Daicoviciu | Cavaran, Matnicu Mare, Prisaca, Zagujeni, Pestere, Maciova, Sacu, Tincova, Salbagelu Nou, Ohaba Matnic, Zorile, Copacele, Ruginosu |
| CJ | 1 | MOCIU | MOCIU, CAMARASU, CATINA, GEACA, PALATCA, CAIANU, SUATU | 1 | CLUJ-NAPOCA | CLUJ-NAPOCA, FELEACU, FLOREȘTI, APAHIDA, BACIU, GILAU, CHINTENI, COJOCNA, GARBAU, SÂNPAUL, AGHIRESU, SAVADISLA, BORȘA, BONTIDA, JUCU DE SUS, FRATA. |
|  |  |  | 2 | TURDA | TURDA, MIHAI VITEAZU, SĂNDULEȘTI, PETREȘTII DE JOS, CIURILA, TURENI, AITON, PLOSCOS, CĂLĂRAȘI, CÂMPIA TURZII, LUNA, VIIȘOARA, TRITENII DE JOS, CEANU MARE, MOLDOVENEȘTI IARA, VALEA LERII, BĂIȘOARA. |
| CT | 1 | COGEALAC | Tariverde, Cogealac, Râmnicu de Sus, Râmnicu de Jos, Gura Dobrogei, Fântânele, Nuntași și Mihai Viteazu |  | NĂVODARI | Năvodari, Corbu, Lumina, Săcele, Istria, Sinoe |
| 2 | CUMPĂNA | Cumpăna, Lazu, Agigea |  |  |  |
| 3 | PLOPENI - CHIRNOGENI | Chirnogeni, Amzacea, Independența |  |  |  |
| CV | 1 | Barcani | ORAŞUL ÎNTORSURA BUZĂULUI, și comunele Dobârlău, Valea Mare, Sita Buzăului, Barcani, Zagon | 1 | Centrul de permanență din orașul Baraolt | BARAOLT și comunele: Aita Mare, Aita Medie, Aita Seacă, Bățani Mici, Bățanii Mari, Belin, Belin Vale, Biborțeni, Bodoș, Brăduț, Căpeni, Doboșeni, Filia, Herculian, Micloșoara, Ozunca-Băi, Racoșul de Sus, Tălișoara, Vârghiș |
| DB | 1 | FIX GURA-ŞUŢII | PRODULEȘTI, SĂLCIOARA, PIERŞINARI | 1 | RĂCARI | Bălănești, Colacu, Ghergani, Ghimpați, Mavrodin, Răcari, Săbiești, Stănești. |
| DJ | 1 | Dr. L. Purnea  Afumaţi | Urzicuţa | 1 | Consiliul Local Bechet | Călăraşi Ostroveni |
| 2 | Dr. C. Bădoi-Niţescu  Amărăştii de Jos | Amărăştii de Sus  Dobroteşti | 2 | Dr. P. Săftoiu  Craiova 1 | str. Împăratul Traian  Cartier Valea Roşie  Cartier Sărari |
| 3 | Dr. G. Stancu  Brabova | Botoşeşti  Paia  Carpen  Gogoşu  Pleşoi  Predeşti  Seaca de Pădure | 3 | Dr. V. Dobriceanu  Craiova 2 | Str. Severinului  Cartier Craioviţa Nouă  Cartier Craioviţa Veche |
| 4 | Dr. Tagledin Hisham  Bulzeşti | Georoiu-VL | 4 | Băileşti | Locuitorii municipiului Băileşti,  comuna Seaca de Câmp,  comuna Galiciuica,  comuna Galicea Mare,  comuna Cioroaia,  comuna Catane |
| 5 | Dr. L. Surugiu  Cetate | Maglavit |  |  |  |
| 6 | Consiliul Local  Coţofenii din Dos | Argetoaia  Scăieşti |  |  |  |
| 7 | Dr. M. Stroescu  Gherceşti | Mischii  Pieleşti |  |  |  |
| 8 | Consiliul Local Ghidici | Rast |  |  |  |
| 9 | Dr. L. Ţenea  Goicea | Bârca  Măceşu de Jos  Măceşu de Sus |  |  |  |
| 10 | Dr. V. Vatan  Murgaşi | Murgaşi |  |  |  |
| 11 | Dr. O. Bălan  Piscu Vechi | Poiana Mare |  |  |  |
| 12 | Consiliul Local  Pleniţa | Orodel  Vârtop |  |  |  |
| 13 | Dr. G. Dumitra  Sadova | Dobreşti |  |  |  |
| 14 | Dr. D. Dumitru  Ţuglui | Podari |  |  |  |
| 15 | Dr. M. Ionescu  Vârvoru de Jos | Sălcuţa |  |  |  |
| 16 | Drăgoteşti | Drăgoteşti, Robăneşti, Teslui |  |  |  |
| 17 | Malu Mare | Malu Mare,  Ghindeni |  |  |  |
| GL | 1 | Băleni | - Băleni-Cuca  - Scânteieşti  - Fârţăneşti  - Corni | 1 | CP nr. 1 - Cartier  Micro 39, Drumul Viilor  nr. 17, bl. J4, parter, municipiul Galaţi | Cartier: Aurel Vlaicu, Micro 13, Micro 14, Micro 39b, Micro 39c, Micro 40, Micro 38, Micro 39a, Fileşti, Siderurgiştilor Vest |
| 2 | Bălăbăneşti | - Bălăbăneşti  - Bălăşeşti  - Rădeşti | 2 | CP nr. 2 - Sf. Luca,  str. Ovidiu nr. 10-12, Cartier Mazepa 2, municipiul Galaţi | Cartier: Mazepa 1, Mazepa 2, Ţiglina 1, Ţiglina 2; Zona Centru, Gara, Piaţa Centrală |
| 3 | Bereşti | - Bereşti  - Jorăşti  - Bereşti-Meria | 3 | CP nr. 3 - Cartier  Micro 20, Str. Furnaliştilor nr. 9B, municipiul Galaţi | Cartier: Barboşi, Dimitrie Cantemir, Micro 16, Micro 17, Micro 18, Micro 19, Micro 20, Micro 21 |
| 4 | Vlădeşti | - Vlădeşti  - Măstăcani  - Oancea  - Băneasa |  |  |  |
| 5 | Cavadineşti | - Cavadineşti  - Suceveni |  |  |  |
| 6 | CP Corod | - Corod  - Drăguşeni  - Cerţeşti |  |  |  |
| 7 | Cudalbi | - Cudalbi  - Costache Negri  - Griviţa  - Valea Mărului |  |  |  |
| 8 | Tudor Vladimirescu | - Tudor Vladimirescu  - Piscu  - Independenţa  - Fundeni |  |  |  |
| GR | 1 | Sat. BRANIŞTEA Com. Oinacu | Daia, Gostinu, Frățești, Oinacu. |  |  |  |
| 2 | BUTURUGENI | Ogrezeni, Malu Spart, Mihăilești, Grădinari. |  |  |  |
| 3 | CĂLUGĂRENI | M. Bravu, Adunații Copăceni, Singureni, Uzunu, Stoenești, Plopșoru. |  |  |  |
| 4 | COLIBAŞI | V. Draguluii, Câmpurelu, Dobreni, Vărăști, Herești |  |  |  |
| 5 | COMANA | Budeni, Grădiștea, Vlad Țepeș, Gostinari. |  |  |  |
| 6 | FLOREŞTI | Florești Stoenești, Palanca, Gaiseni, Căscioarele, Icoana, Poenari |  |  |  |
| 7 | IZVOARELE | Stănesi, Răsuceni, Schitu, D. Cantemir, Petru Rareș. |  |  |  |
| 8 | JOITA | Ulmi, Cosoba, Bolintin Deal. |  |  |  |
| 9 | MALU | Slobozia, Vedea, Cetățuia, Găujani, Pietrișu. |  |  |  |
| 10 | PRUNDU | Bănesa, Pietrele, Greaca, Hotarele, Puieni |  |  |  |
| GJ | 1 | CĂTUNELE | UAT Cătunele, UAT Glogova și zone limitrofe Mun. Motru (Lupoaia, Valea Mânăstirii, Steic, Valea Perilor, Dealul Viilor, Olteanu, Iormănești, Cămuiești, Cleșnești, Pliștina, Roșiuța, Lupoița) | 1 | NR. 1 TG-JIU | MUN.TG-JIU (Cartiere: Preajba Mare, Artego, Iezureni, Vădeni, Debarcader, Obreja, Panduraș) |
| 2 | LOGREŞTI | UAT Logrești, UAT Bustuchin, UAT Berlești, UAT Licurici | 2 | NR. 2 TG-JIU | MUN. TG-JIU (Cartiere: Bârsești, Polata, Ursați. Unirii, Victoriei 1, Calea București, Severinului, Meteor, Narciselor) |
| 3 | SAMARINEŞTI | UAT Samarinești, UAT Vagiulești, zonele limitrofe Mun. Motru (Horăști și Însurăței) | 3 | NR. 3 TG-JIU | MUN. TG-JIU (Cartiere: Românești, Slobozia, Victoriei 2, Gării, Caragiale) |
| 4 | MĂTĂSARI | UAT Mătăsari, UAT Slivilești, UAT Drăgotești Bolboși, Negomit | 4 | TETILA | Oraș Bumbești Jiu, cu satele componente: Curtișoara, Tetila, Lăzărești și Pleșa. |
| 5 | PEŞTIŞANI | UAT. Peștișani, UAT Arcani | 5 | TISMANA | Oraș Tismana, UAT. Godinești, UAT. Padeș |
| 6 | TURBUREA | UAT Turburea, UAT Aninoasa, UAT Vladimir | 6 | TG -CARBUNEŞTI | Oraș Tg-Cărbunești |
| 7 | PRIGORIA | UAT Prigoria, UAT Albeni, UAT Alimpești, UAT Roșia de Amaradia | 7 | ŢICLENI | Oraș Țicleni, UAT Dănești (30 km) |
| 8 | BÂLTENI | UAT Bâlteni, UAT Plopșoru |  |  |  |
| 9 | CRASNA | UAT Crasna, UAT Mușetești, UAT Novaci, UAT Baia de Fier UAT Săcelu |  |  |  |
| 10 | CÂLNIC | UAT Câlnic, UAT Telești, UAT Ciuperceni, UAT Godinești (Pîrâul Pripor) |  |  |  |
| 11 | SCOARŢA | UAT Scoarța, UAT Bengești- Ciocadia, UAT Albeni |  |  |  |
| 12 | CĂPRENI | UAT Căpreni, UAT Hurezani, UAT Stoina |  |  |  |
| 13 | BĂLEŞTI | UAT Bălești |  |  |  |
| HR | 1 | Praid | comuna Praid  comuna Corund  comuna Atid | 1 | Miercurea-Ciuc | Municipiul Miercurea- Ciuc  comuna Sâncrăieni  comuna Sântimbru  comuna Leliceni  comuna Păuleni-Ciuc  comuna Siculeni  comuna Ciceu  comuna Frumoasa  comuna Mihăileni |
| 2 | Remetea | comuna Remetea  comuna Ditrău  comuna Subcetate  comuna Lăzarea | 2 | Odorhei | Municipiul Odorheiu- Secuiesc  comuna Feliceni  comuna Brădești  comuna Satu-Mare  comuna Lupeni  comuna Dealu |
| 3 | Lunca de Sus | comuna Lunca de Sus  comuna Lunca de Jos  Bolovăniș (jud. Bacău)  Făget (jud. Bacău)  Ghimeș (jud. Bacău)  Răchitiș (jud. Bacău)  Trei- Fântâni (jud. Neamț) | 3 | Cristuru-Secuiesc | Orașul Cristuru-Secuiesc  comuna Săcel  comuna Secuieni  comuna Avrămești  comuna Șimonești |
| 4 |  |  | 4 | Vlăhița | Orașul Vlăhița  comuna Lueta  comuna Căpâlnița  comuna Mărtiniș  comuna Merești  comuna Ocland |
| HD | 1 | Criscior | comuna Criscior, com. Bucuresci, comuna Blajeni, comuna Buces | 1 | Uricani | Uricani, Campul lui Neag, Valea de Brazi. |
|  |  |  | 2 | Petrila | Petrila, Jiet, Cimpa |
|  |  |  | 3 | Simeria | Simeria, Simeria Veche, Uroi, Carpenis, Santandrei, Saulesti, comuna Rapoltu Mare cu satele Rapoltel, Boiu, Bobalna, Folt |
|  |  |  | 4 | Deva | municipiul Deva |
| IL | 1 | DRIDU | Fierbinti Targ, Maia, Radulesti, Adancata, Jilavele, Rosiori, Sinesti, Moldoveni, Cosereni, Movilita |  |  |  |
| IS | 1 | ARONEANU | Aroneanu | 1 | GALATA/IAŞI | - cartier Galata  - cartier Nicolina  - cartier Mircea cel Bătrân |
| 2 | BIVOLARI | - Bivolari  - Trifești  - Roșcani  - Probota | 2 | HERMAMED/ IAŞI | - cartier Centru  - cartier Copou  - cartier Țicău  - cartier Sărărie  - cartier Tg. Cucului |
| 3 | CIORTEŞTI | - Ciortești- Dolhesti | 3 | TRANSMED EXPERT/PODU ILOAIEI | - oraș Podu Iloaiei (11481 locuitori) – localități limitrofe: Românești, Popești, Mădârjac, Sinești |
| 4 | CIURE | - Ciurea - Mogoșești - Grajduri - Scânteia | 4 | UMANITAS/ IAŞI | - cartier Tătărași  - cartier Ciurchi  - cartier Metalurgie |
| 5 | DANCU | Holboca | 5 | "SF. VINERI"/ PAŞCANI | - oraș Pașcani |
| 6 | DELENI | Deleni | 6 | Providența/Iași | - cartier Nicolina 2  - cartier CUG 1  - cartier CUG 2  - satele Horpaz și Valea Adâncă  - comuna Miroslava |
| 7 | FOCURI | - Focuri  - Fântânele |  |  |  |
| 8 | GÂRBEŞTI | - Țibana  - Țibănești  - Tansa  - Dagâța |  |  |  |
| 9 | GROPNIŢA | - Gropnița  - Erbiceni |  |  |  |
| 10 | HERMAMED BELCEŞTI | - Belcești  - Bălțați  - Balș  - Cotnari |  |  |  |
| 11 | MIRCEŞTI | - Mircești  - Răchiteni  - Stolniceni  - Prăjescu - Al. I. Cuza - Halaucesti |  |  |  |
| 12 | MOVILENI | - Movileni  - Coarnele Caprei  - sat Horlesti  - comuna Rediu |  |  |  |
| 13 | PLUGARI | - Plugari  - Șipote |  |  |  |
| 14 | SCHITU DUCA | - Schitu Duca  - Dobrovat |  |  |  |
| 15 | VALEA LUPULUI | - Valea Lupului  - Rediu |  |  |  |
| 16 | VICTORIA | - Victoria  - Popricani  - Golăiești |  |  |  |
| 17 | VLĂDENI | - Vlădeni  - Andrieșeni  - Țigănași |  |  |  |
| IF | 1 | MOARA-VLASIEI | - Gradistea  - Balotesti  - Dascalu  - Stefanestii de Jos  - Tunar  - Caciulati  - Gruiu |  |  |  |
| MM | 1 | Copalnic Mănăștur | Cernesti, Berinta, Carpinis (10 km ) Carbunari (15), Copalnic (2 km), Copalnic Deal (6 km), Curtuiusu Mic (6 km), Fauresti (9 km), Laschia (7 km), Preluca Noua (10 km), Preluca Veche (12 km), Rusor (2 km), Vad (2 km) | 1 | Seini | Seini, Sabisa (2 km), Ilba (4 km) Viile Apei (5 km), Cicarlau (12 km) |
| 2 | Fărcașa | Fărcașa (5 km), Gardani (7 km), Sirbi (3 km),  Tamaia (5 km), Buzești (5 km), Ardusat(15 km), Coltarea (16 km) Ariesu de Camp (15 km) | 2 | Baia Sprie | Baia Sprie, Chiuzbaia (8 km), Satu Nou (8,9 km), Surdesti (11 km), Negreea (9 km), Cetatele (12 km), Unguras (8 km), Plopis (13 km) |
| 3 | Ocna Șugatag | Ocna Șugatag cu satele aferente, Budești (5 km), Calinești cu satele aferente (6 km), Desești cu satele aferente (12 km), Giulești cu satele aferente (8 KM) | 3 | Ulmeni | Somes Uileac (8,5 km), Vicea (7,1 km), Tohat (3,1 km), Manau (3,9 km), Arduzel (4,3 km), Chelinta (2,4 km), Ticau (3,1 km), Salsig (7 km) |
| 4 | Poienile de Sub Munte | Poienile de Sub Munte, Repedea (2 km) | 4 | Dragomirești | Sacel (9 km), Slistea de Sus (5 km), Bogdan Voda (5 km), Sieu (9 km) |
| 5 | Ruscova | Ruscova, Leordina (2,7 km), Petrova (2,2 km), Bistra (2 km) |  |  |  |
| 6 | Ariniș | Ariniș, Asuaju de Sus (10 km), Baita de Sub Codru (10 km), Bicaz (20 km), Salsig (10 km), Basestil (10 km) |  |  |  |
| MH | 1 | JIANA | - Burila Mare,  - Gogosu,  - Gruia,  - Pristol,  - Devesel,  - Vanjulet,  - Garla Mare,  - Patulele | 1 | DROBETA TURNU SEVERIN | Municipiul Drobeta- Turnu Severin |
|  |  |  | 2 | STREHAIA | - Breznita Motru  - Butoiesti,  - Stangaceaua,  - Greci,  - Grozesti,  - Dumbrava,  - Tamna,  - Voloiac,  - Bacles,  - Corcova |
|  |  |  | 3 | VANJU MARE | - Balacita,  - Corlatel,  - Oprisor,  - Padina,  - Vladaia,  - Poroina Mare,  - Punghina,  - Rogova,  - Vanatori,  - Darvari,  - Branistea,  - Obarsia De Camp,  - Cujmir |
| MS | 1 | BAND | - Mădăraș,  - Grebenișu De Câmpie,  - Iclănzel |  |  |  |
| 2 | ZAU DE CÂMPIE | - Tăureni,  - Valea Largă,  - Bogata,  - Luduș,  - Sânger,  - Papiu Ilarian |  |  |  |
| NT | 1 | "FLORI DE TEI" COTU VAMEŞ - HORIA | com. Horia - satele Cotu Vameș, Horia | 1 | "PRECISTA" PIATRA NEAMŢ | Cartier Precista, Cartier Valea Viei, Cartier Sărata, Cartier Țărăncuța, Zona Ștefan cel Mare |
| 2 | MOLDOVENI | com. Moldoveni - satele Hociungi, Moldoveni, com. Secuieni - satele Bașta, Bârjoveni, Bogzești, Butnărești, Giulești, Prăjești, Secuienii Noi, Secuieni, Uncești, com. Bahna - satele Arămești, Bahna, Băhnișoara, Broșteni, Izvoare, Liliac, Țuțcanii din Deal, Țuțcanii din Vale, com. Romani - satele Goșmani, Români, Siliștea | 2 | "MĂRĂŢEI" PIATRA NEAMŢ | Zona Centrală, zona Văleni, Cartier Mărăței 1, Cartier Mărăței 2 |
| 3 | TAMASENI | com. Tămășeni - satele Adjudeni, Tămășeni | 3 | "DĂRMĂNEŞTI PIAȚĂ" PIATRA NEAMŢ | Cartier Dărmănești, Zona Ocol |
| 4 | ONICENI | com. Oniceni - satele Ciornei, Gorun, Linsești, Lunca, Mărmureni, Oniceni, Pietrosu, Poiana Humei, Pustieta, Solca, Valea Enei, com. Valea Ursului - satele Bucium, Chilii, Giurgeni, Muncelu de Jos, Valea Ursului | 4 | "1 MAI" PIATRA NEAMŢ | Cartier Mărăței 3, Cartier Mărăței 4, Cartier Speranța, Cartier Gara Veche, Cartier Ciritei, Cartier Vânători |
| 5 | POIENARI | com. Poienari - satele Bunghi, Poienari, Săcăleni, com. Bozieni - satele Băneasa, Bozieni, Crăiești, Cuci, Iucșa, com. Pâncești - satele Ciurea, Holm, Patricheni, Pâncești, Tălpălăi | 5 | "ORION" PIATRA NEAMŢ | Cartier Dărmănești, Zona Dacia, Zona Centru |
| 6 | SAGNA | com. Sagna - satele Luțca, Sagna, Vulpășești, com. Bira - satele Bâra, Negrești, Rediu, com. Boghicea - satele Boghicea, Căușeni, Nistria, Slobozia., com. Stănița - satele Chicerea, Ghidion, Poienile Oancei, Stănița, Todireni, Veja, Vlădnicele | 6 | "DRAGOȘ - VODĂ" ROMAN | Cartier Nicolae Bălcescu, Cartier Favorit, Cartier Griviței |
| 7 | GRINTIES | com. Grințieș - satele Bradu, Grințieș, Poiana, com. Hangu - satele Buhalnița, Chirițeni, Grozăvești, Hangu, Ruginești, com. Ceahlău - satele Bistricioara, Ceahlău, Pârâul Mare | 7 | "ANTON PANN" ROMAN | Cartier Anton Pann, Cartier Mihai Viteazu, Cartier Danubiana, Cartier Colonie, Platforma de Nord, Cartier Spiru Haret, Cartier Primăverii |
| 8 | GALU - POIANA TEIULUI | com. Poiana Teiului - satele Călugăreni, Dreptu, Galu, Pârâul Fagului, Petru Vodă, Poiana Largului, Poiana Teiului, Roșeni, Ruseni, Săvinești, Topoliceni, com. Farcașa - satele Bușmei, Farcașa, Frumosu, Popești, Stejaru, com. Borca - satele Borca, Lunca, Mădei, Pârâul Cârjei, Pârâul Pântei, Sabasa, Soci | 8 | "MED CLASS" ROMAN | Cartier Roman Musat, Cartier Petru Rareș, Cartier Smirodava |
| 9 | URECHENI | com. Urecheni - satele Ingărești, Plugari, Urecheni, com. Ţibucani - satele Davideni, Ţibucanii de Jos, Ţibucani, com. Păstrăveni - satele Lunca Moldovei, Păstrăveni, Rădeni, Spiești, com. Petricani - satele Boiștea, Petricani, Târpești, Ţolici | 9 | ROZNOV | oraș Roznov - cu anexele Chintinici, Slobozia, com. Zănești |
| 10 | DĂMUC | com. Dămuc - satele Dămuc, Huisurez, Trei Fântâni, com. Bicaz Chei - satele Bârnadu, Bicaz- Chei, Gherman, Ivaneș, com. Bicazu Ardelean - satele Bicazu Ardelean, Telec, Ticoș | 10 | "MEDICA" TÂRGU NEAMT | oraș Tg. Neamț - cu anexele Blebea, Humulești, Humuleștii Noi |
| 11 | "MINA" GÂDINŢI | com. Gâdinți - sat Gâdinți, com. Ion Creangă - satele Averești, Ion Creangă, Izvoru, Muncelu, Recea, Stejaru | 11 | BICAZ | oraș Bicaz - cu anexele Capșa, Dodeni, Izvoru Muntelui, Izvoru Alb, Potoci și Secu |
| 12 | SĂBĂOANI | com. Săbăoani - satele Săbăoani, Traian |  |  |  |
| 13 | "SPERANTA" ALEXANDRU CEL BUN | com. Alexandru cel Bun - satele Agârcia, Bisericani, Bistrița, Scăricica, Vaduri, Vădurele, Viișoara com. Pângărați - satele Pângărați, Oanțu, Pângărăcior, Poiana, Preluca, Stejaru |  |  |  |
| OT | 1 | Baldovinesti | BALDOVINESTI  GAVANESTI  DOBRETU CALUI  OBOGA |  |  |  |
| 2 | Brastavatu | BRASTAVATU cu sate arondate Catun Gara, Crusovu OBIRSIA cu sate arondate: Obirsia, Campu, Parului, Coteni, Obirsia Noua, Tabonu STUDINA cu sate arondate: Studina, Studinita Vadastra Vadastrita Urzica cu sate arondate Urzica, Stavaru |  |  |  |
| 3 | Visina | TIA MARE cu sate arondate Doanca și Potlogeni Giuvarasti Izbiceni Cilieni Rusanesti Visina noua Visina |  |  |  |
| 4 | Mihaesti | Mihaesti Seaca Radomiresti Daneasa Maruntei Stoicanesti |  |  |  |
| 5 | Crampoia | Crampoia, Valeni Titulescu Ghimpeteni Serbanest Movileni |  |  |  |
| 6 | Vladila | Com Vladila - cu satele arondate Frasinet Gara, Vladila Noua Com Studina - sat. Studinita Com. Deveselu sat. Comanca Traian Rotunda |  |  |  |
| 7 | Dobroteasa | Verguleasa  Vulturesti  Dobroteasa  Vitomiresti  Simburesti  Leleasca Topana  Fagetelu |  |  |  |
| 8 | Osica de Sus | Osica de Sus  Vladuleni Falcoiu  Osica de Jos  Dobrosloveni  Pirscoveni  Brancoveni |  |  |  |
| 9 | Strejesti | Strejesti Gradinari Carlogani Plesoiu Teslui |  |  |  |
| 10 | Bobicesti | Bobicesti Morunglav Barza Sopirlita Pirscoveni |  |  |  |
| SJ | 1 | CRASNA | Comuna Crasna, Comuna Mesesenii De Jos, Comuna Horoatu Crasnei Comuna Banisor Comuna Cizer Comuna Sag | 1 | ZALĂU | Municipiul Zalău, Comuna Agrij Comuna Bocsa Comuna Buciumi Comuna Coseiu Comuna Creaca Comuna Criseni Comuna Hereclean Comuna Mirsid Comuna Pericei Comuna Romanasi Comuna Treznea, Comuna Varsolt |
| 2 | HIDA | Comuna Hida Comuna Fildu De Jos Comuna Almasu Comuna Balan Comuna Dragu Comuna Sanmihaiu Comuna Zimbor Comuna Cuzaplac | 2 | CEHU SILVANIEI | Orașul Cehu Silvaniei; Comuna Benesat Comuna Dobrin Comuna Salatig Comuna Somes Comuna Napradea |
| 3 | SIMISNA | Comuna Simisna  Comuna Galgau  Comuna Ileanda  Comuna Letca  Comuna Lozna  Comuna Poiana Blenchii  Comuna Rus  Comuna Zalha |  |  |  |
| SM | 1 | POIANA CODRULUI | POIANA CODRULUI  CRUCISOR  IEGHERISTE  BARSAUDE JOS  BARSAU DE SUS | 1 | BARTHA LD SRL/ BUMBULUT | Satu Mare - Cartier Solidarității, Cartier 14 Mai, Centru vechi, Zona P-ța mică, Botizului, Odoreului, Botiz, Martinesti, Odoreu |
| 2 | TURT | TURT TARNA MARE BOCICAU VALEA SEACA COMLAUSA SIRLAU BATARCI GHERTA MARE | 2 | WEST MEDICA | Satu Mare - Cartier Satmarel, Cartier Micro 14, Cartier Micro 15, Cartier Micro 16, Balta Blonda |
| 3 | MICULA | MICULA MICULA NOUA BERCU NOU AGRIS AGRISU NOU CIUPERCENI | 4 | BOBOCULUI | Satu Mare - Cartier Micro 17, Cartier Soarelui Ostrovului. |
| 5 | SUPUR | SUPURU DE JOS  SUPURU DE SUS  ACAS MIHAIENI BOGDAND HODOD HUREZU MARE RACOVA | 5 | KORALL/CLINICA SFÂNTUL ANTON | Satu Mare, Cartierul Funcționarilor, Zona Unirii, Aurel Vlaicu, Zona P-ța Mare, Dorolt, Petea, Dara, Peles, Lazuri |
| 6 | POMI | POMI  ACIUA  BICAU  APA  BORLESTI | 6 | COICA | Satu Mare - Cartier Carpati 1, Cartier Carpati 2, Cartier Curtuius, Zona L. Blaga |
| 7 | TEREBESTI | GELU  AlIZA  PISCARI  CRAIDOROLT  SA TU MIC  ERIU SANCRAI  TEGHEA  CRISENI  MOFTINU  MARE  GHILVACI | 7 | HUMANITAS | Carei, Pir, Cauas, Ciumesti |
| 8 | VALEA VINULUI | VALEA VINULUI  ROSIORI  LIPAU  MARIUS  SAI  CARASEU  CULCIU MIC  CULCIU MARE | 8 | ARDUD | ARDUD GIUNGI SOCOND GERAUSA MADARAS BABA NOVAC GHIRISA RATESTI BELTIUG SANDRA SARATURA |
| 9 | CALINESTI OAS | CALINESTI OAS  COCA  PASUNEA MARE  LECHINTA  GHERTA MICA  RACSA  REMETEA OAS |  |  |  |
| SB |  |  |  | 1 | CP CEDONIA SIBIU | TOATE CARTIERELE SIBIULUI și următoarele UAT-uri arondate: SELIMBAR; CISNADIE; |
|  |  |  | 2 | CP SALISTE | SALISTE toate străzile și următoarele UAT-uri arondate: Apoldu De Jos; Jina; Ludos; Miercurea Sibiului; Poiana Sibiului; Tilisca. |
|  |  |  | 3 | CP AVRIG | AVRIG toate străzile și următoarele UAT-uri arondate: Arpasu De Jos; Cîrța; Cîrtisoara; Porumbacu De Jos; Racovita. |
|  |  |  | 4 | CP AGNITA | AGNITA toate străzile și următoarele UAT-uri arondate: Alțîna; Birghiș; Bradeni; Bruiu; Chirpăr; Iacobeni; Merghindeal; Mihaileni: |
| SV | 1 | STRAJA | BRODINA, ULMA, VICOVU DE SUS, VICOVUDE JOS, PUTNA, | 1 | CAJVANA | Arbore, Botoșana, Cacica, Balaceana, Comănești, Poieni Solca, Todirești |
| 2 | IPOTESTI | BOSANCI, UDESTI, LITENI |  |  |  |
| 3 | PALTINU | VATRA MOLDOVITEI, MOLDOVITA, FRUMOSU |  |  |  |
| 4 | FINTINA | MARE VADU MOLDOVEI, BOGDANESTI, BOROAIA, BAIA, CORNU LUNCII, RISCA |  |  |  |
| TR | 1 | GALETENI | Galeteni, Biscoveni, Clanita, Babaita, Merisani, Talpa, Talpa Ograzile, Talpa Bascoveni, Talpa Postei, Talpa Rotaresti. |  |  |  |
| 2 | OLTENI | Olteni, Perii Brosteni, Vartoape, Trivale Mosteni, Radoiesti, Laceni, Orbeasca de Jos, Orbeasca de Sus. |  |  |  |
| 3 | SCURTU MARE | Tatarastii de Sus, Scurtu Mare, Puranii de Sus, Puranii de Jos, Butesti, Negreni, Albeni, Tatarastii de Jos, Drasesti, Valea Postei, Silistea, Silistea Mica, Negrilesti, Purani. |  |  |  |
| 4 | LISA | Piatra, Lisa, Vanatori, Viisoara, Secara, Navodari, Seaca. |  |  |  |
| 5 | CRINGU | Furculesti, Voievoda, Mosteni, Cringu, Secara, Dracea, Bogdana, Urluiu, Brosteanca, Spatarei, Ulmeni, Florica. |  |  |  |
| 6 | CALINESTI | Nenciulesti, Paru Rotund, Buzescu, Mavrodin, Calinesti, Plosca, Radoiesti. |  |  |  |
| 7 | MARZANESTI | Storobaneasa, Beiu, Mirzanesti, Cernetu, Teleormanu, Valea Parului Razmiresti, Ludaneasa. |  |  |  |
| 8 | SLOBOZIA MINDRA | Uda Clocociov, Beciu, Plopii Slavitesti, Saelele, Slobozia Mandra. |  |  |  |
| 9 | BRAGADIRU | Pietroșani, Bujoru, Bragadiru, Contesti, Cervenia, Frumoasa, Izvoarele, Smardioasa |  |  |  |
| 10 | DOBROTESTI | Dobrotesti, Beuca, Balaci, Didesti, Zimbreasca, Dracsenei, Silistea Gumesti. |  |  |  |
| TM | 1 | Dudeştii Vechi | Dudeştii Vechi, Beba Veche, Cenad, Vâlcani | 1 | Timişoara - Cartier Aradului Vest | cartier Calea Aradului + cartier Mehala + cartier Circumvalaţiunii |
| 2 | Orţişoara | Orţişoara | 2 | Timişoara - Cartier Dorobanţilor | cartier Fabric |
| 3 | Chişoda-Giroc | Giroc | 3 | Timişoara - Cartier Lipovei | cartier Calea Sever Bocu |
| 4 | Ghiroda | Ghiroda, Remetea Mare | 4 | Timişoara - Cartier Medicinei | cartier Campus Universitar - Medicinei + cartier Cetate + cartier Tipografilor |
| 5 | Săcălaz | Săcălaz | 5 | Timişoara - Cartier Soarelui | cartier Zona Soarelui + cartier Ciarda Roşie |
| 6 | Sânandrei | Sânandrei | 6 | Lugoj | Lugoj, comuna Coşteiu |
| 7 | Utvin-Sânmihaiu Român | Sânmihaiu Român | 7 | Recaş | oraşul Recaş şi comunele: Bucovăţ, Topolovăţu Mare, Brestovăţ |
| 8 | Gelu-Variaş | Variaş, Sânpetru Mare, Periam, Pesac, Saravale | 8 | Gătaia | oraşul Gătaia şi comunele: Birda, Denta, Moraviţa, Jamu Mare |
| 9 | Becicherecu Mic | Becicherecu Mic, Biled, Dudeştii Noi, Sandra |  |  |  |
| 10 | Liebling | Liebling, Tormac, Jebel |  |  |  |
| 11 | Parţa | Parţa, Şag, Pădureni |  |  |  |
| 12 | Chevereşu Mare | Chevereşu Mare, Sacoşu Turcesc, Niţchidorf |  |  |  |
| 13 | Satchinez | Satchinez |  |  |  |
| 14 | Giulvăz | Giulvăz, Foeni, Otelec, Peciu Nou, Giera |  |  |  |
| 15 | Nădrag | Dumbrava, Traian Vuia, Mănăştiur, Fardea, Nădrag |  |  |  |
| 16 | Belinţ | Belinţ, Balint, Bethausen, Bâra, Ohaba Lungă, Ghizela, Secaş |  |  |  |
| 17 | Racoviţa | Racoviţa, Boldur, Darova |  |  |  |
| TL | 1 | MURIGHIOL | MURIGHIOL  - Colina  - Dunăvățu de Jos  - Dunăvățu de Sus  - Plopu  - Sarinasuf  - Beștepe  - Mahmudia | 1 | BABADAG | -BABADAG  Sarichioi  Zebil  Enisala  Visterna  Mihai Bravu  Satu Nou  Turda  Slava Cercheză  Slava Rusă  Ceamurlia de Jos |
| 2 | LUNCAVIŢA | LUNCAVIŢA  - Rachelu  - Revărsarea  - Isaccea  - Văcăreni  - Garvăn  - Jijila  - I.C. Brătianu |  |  |  |
| VL | 1 | GALICEA | Galicea  Olanu  Stoilești | 1 | BĂILE GOVORA | Băile Govora  Păușești Otăsău  Stoenești  Mihăești  Pietrari  Bunești |
| 2 | MILCOIU | Milcoiu  Golesti  Dănicei  Budești  Nicolae Bălcescu | 2 | CĂLIMĂNEŞTI | Călimănești  Berislăvești  Sălătrucel |
|  |  |  | 3 | RÂMNICU VÂLCEA | Municipiul Râmnicu Vâlcea |
| VS | 1 | Codăești | CODĂEŞTI  TĂCUTA  DĂNEŞTI  MICLEŞTI  FEREŞTI | 8 | Bârlad | Bârlad Zone Limitrofe |
| 2 | Cozmești | Cozmești  Delești  Oșești  Bălteni | 9 | Negrești | Negrești  Todirești  Dumești  Băcești  Rafaila  Rebricea  Vulturești |
| 3 | Centrumed Ivănești | Ivănești  Pungești  Gîrceni  Poienești |  |  |  |
| 4 | Oltenești | Oltenești  Albești  (Sat Crasna)  Crețești  Tătărăni |  |  |  |
| 5 | Puiești | Puiești  Dragomirești  Voinești  Gherghești  Pogana  Iana |  |  |  |
| 6 | Tutova | Tutova  Pochidia  Pogonești  Ivești  Ghidigeni (Jud. Galați)  Priponești (Jud. Galați)  Munteni (Jud. Galați)  Bălășești (Jud. Galați) |  |  |  |
| 7 | Vutcani | Vutcani  Găgești  Dodești  Roșiești  Viișoara |  |  |  |
| VN |  |  |  | 1 | MĂRĂŞEŞTI | Mărășești Oraș  Călimănești  Haret  Pufești  Garoafa |
|  |  |  | 2 | CENTRUL DE PERMANENȚĂ MEDICINĂ DE FAMILIE DISPENSAR SUD | Focșani Oraș  Cartier Mandresti |

Notă: Anexa nr. 1 se actualizează ori de câte ori sunt înfiinţate sau desfiinţate centre de permanenţă.La data de 13-06-2023 Anexa nr. 1 a fost modificată și completată de Punctele 2-4, Articolul I ORDINUL nr. 1.970 din 12 iunie 2023, publicat în MONITORUL OFICIAL nr. 524 din 13 iunie 2023

Anexa nr. 2

la normele metodologice

TRUSA DE URGENŢĂ

1. Materiale sanitare:

a)sonde de aspiraţie tip Yankauer;

b)sonde de aspiraţie flexibile endotraheale, inclusiv pediatrice;

c)seringi de 5 ml şi de 10 ml;

d)truse pentru perfuzie;

e)feşe şi pansamente sterile şi nesterile;

f)truse sondaj urinar/pungi colectoare de urină;

g)container materiale ascuţite;

h)mănuşi nesterile/consult/de unică folosinţă;

i)canule intravenoase periferice, de diferite mărimi, pentru adulţi/copii.

2. Medicamente şi soluţii:

a)soluţii cristaloide (ser fiziologic, Ringer, glucoză 5%, glucoză 10%);

b)analgezice minore nemorfinice;

c)aspirină;

d)beta 2 mimetice inhalatorii;

e)adrenalină;

f)atropină;

g)glucoză 33%;

h)diazepam;

i)HCHS;

j)nitroglicerină spray;

k)nitroglicerină tablete;

l)xilină 1%;

m)antiemetic injectabil;

n)antiemetice orale;

o)furosemid fiole;

p)vitamina B1;

q)vitamina B6;

r)miofilin fiole;

s)antihipertensive injectabile;

t)antihipertensive orale;

u)antispastice injectabile;

v)antispastice orale;

w)antibiotice injectabile;

x)soluţii dezinfectante (alcool, iod, rivanol);

y)antihistaminice H1, H2;

z)diazepam desitine sol. rectală.

3. Oricare alte medicamente sau materiale sanitare necesare în exercitarea actului medical, conform competenţelor profesionale

Anexa nr. 3

la normele metodologice

CONVENŢIE DE ASOCIERE

a medicilor de familie pentru asigurarea continuităţii

asistenţei medicale primare în regim de gardă prin centrele de permanenţă

- model -

Articolul 1

Părţile semnatare

În conformitate cu prevederile art. 70, art. 73 - alin. (2), art. 78 din Legea nr. 95/2006, republicată, privind reforma în domeniul sănătăţii, cu modificările şi completările ulterioare, şi cu prevederile Legii nr. 263/2004 privind asigurarea continuităţii asistenţei medicale primare prin centrele de permanenţă, cu modificările şi completările ulterioare, s-a convenit la asocierea următoarelor părţi:

1. Numele şi prenumele ........., titular/reprezentant legal/medic angajat al cabinetului de medicină de familie ..........

2. Numele şi prenumele ........., titular/reprezentant legal/medic angajat al cabinetului de medicină de familie ..........

Pentru asigurarea continuităţii asistenţei medicale primare prin centrele de permanenţă participă:

1. Medic de familie/medicină generală:

Numele: .........., prenumele: ...........

Din cabinetul de medicină de familie: ......

Cod numeric personal: ..................

Gradul profesional: ....................

Codul de parafă al medicului: ..........

2. Asistent medical:

Numele: ........, prenumele: .........

Cod numeric personal: ................

Articolul 2

Scopul asocierii

2.1. Scopul asocierii este constituirea echipelor de gardă pentru asigurarea continuităţii asistenţei medicale primare în regim de gardă în forma de organizare a activităţii medicale "centru de permanenţă".

2.2. Principiile care stau la baza activităţii echipelor de gardă constituite pentru asigurarea continuităţii asistenţei medicale primare în regim de gardă în centrul de permanenţă sunt următoarele:

a)principiul independenţei profesionale în exercitarea profesiei de medic a medicilor de familie/de medicină generală, asociaţi;

b)principiul răspunderii individuale pentru actele medicale prestate.

2.3. Echipele de gardă constituite pentru asigurarea continuităţii asistenţei medicale primare în regim de gardă în centrul de permanenţă îşi desfăşoară activitatea cu respectarea prevederilor normelor metodologice cu privire la asigurarea continuităţii asistenţei medicale primare în regim de gardă prin centrele de permanenţă.

Articolul 3

Denumirea asocierii

3.1. Asocierea este denumită .........

Articolul 4

Sediul asocierii

4.1. Echipa de gardă constituită pentru asigurarea continuităţii asistenţei medicale primare în regim de gardă în centrul de permanent va funcţiona în sediul: ........;.

Articolul 5

Durata asocierii

Asocierea se încheie pe durată nedeterminată.

Articolul 6

Conducerea asocierii

6.1. Organul de conducere al asocierii este adunarea generală formată din titularii/reprezentanţii legali ai cabinetelor de medicină de familie care au constituit echipele de gardă pentru asigurarea continuităţii asistenţei medicale primare în regim de gardă prin centrul de permanenţă.

6.2. În relaţiile cu terţii, asocierea, respectiv centrul de permanenţă este reprezentat de coordonatorul centrului de permanenţă.

Articolul 7

Exercitarea profesiei

7.1. În cadrul asocierii, medicii de familie/ medicii de medicină generală îşi vor consacra activitatea profesională în beneficiul asigurării continuităţii asistenţei medicale primare în regim de gardă în centrul de permanenţă şi se vor informa reciproc în legătură cu aceasta.

7.2. Fiecare medic de familie/de medicină generală îşi exercită profesia în numele cabinetului de medicină de familie al cărui titular sau angajat este.

7.3. În situaţia în care cabinetele medicilor de familie care au constituit echipele de gardă pentru asigurarea continuităţii asistenţei medicale primare în regim de gardă prin centrul de permanenţă au angajat personal medical pentru asigurarea continuităţii asistenţei medicale primare în regim de gardă în centrul de permanenţă, acesta îşi exercită profesia în numele cabinetului de medicină de familie al cărui angajat este.

Articolul 8

Prezenta convenţie de asociere încetează prin hotărâre comună a medicilor de familie/de medicină generală titulari/reprezentanţilor legali ai cabinetelor medicale care participă la constituirea echipelor de gardă pentru asigurarea continuităţii asistenţei medicale primare în regim de gardă prin centrul de permanenţă.

Articolul 9

Alte clauze .........

Articolul 10

Dispoziţii finale

10.1. Asocierea altor medici de familie la realizarea scopului prezentei convenţii de asociere se face numai cu acordul membrilor existenţi.

10.2. Direcţiile de sănătate publică, respectiv direcţiile medicale din ministerele şi instituţiile cu reţea sanitară proprie, numesc pentru fiecare centru de permanenţă un medic coordonator dintre medicii de familie asociaţi.

10.4. Prezenta convenţie de asociere va fi depusă la direcţia de sănătate publică judeţeană sau a municipiului Bucureşti în vederea emiterii deciziei de înfiinţare a centrului de permanenţă.

Încheiată astăzi, ......., la ........, în ........ exemplare, câte unul pentru fiecare parte semnatară şi unul pentru direcţia de sănătate publică.

Semnăturile medicilor de familie sau de medicină generală asociaţi prin prezenta convenţie de asociere:

1. ......... - cabinet de medicină de familie;

2. ......... - cabinet de medicină de familie;

3. ......... - cabinet de medicină de familie.

................................

Depusă astăzi, ......, la Direcţia de Sănătate Publică .........

NOTĂ:

După caz, un exemplar al prezentei convenţii de asociere se depune şi la primăriile unităţilor administrativ-teritoriale direct implicate.

Anexa nr. 4

la normele metodologice

STANDARDE MINIMALE

privind dotarea centrelor de permanenţă

1. Mobilier specific:

a)pat/canapea de consultaţie;

b)birou pentru medic;

c)scaune;

d)măsuţă pentru instrumentar;

e)suport perfuzor.

2. Aparatură/Echipamente pentru resuscitare - respiraţie:

a)tuburi staţionare pentru oxigen - minimum 2x10 l NTP, contor debit/ventil debit cu capacitatea maximă de cel puţin 15l/min. şi robinet de reglare conexiune rapidă sau un concentrator de oxigen;

b)tuburi portabile pentru oxigen - minimum 5 l NTP, contor debit /ventil debit cu capacitatea maximă de cel puţin 15l/min. şi robinet de reglare conexiune rapidă pentru centrele de permanenţă mobil cu concentrator de oxigen

c)balon ventilaţie adult/copil cu măşti de diferite mărimi şi rezervor suplimentar pentru oxigen;

d)pensă McGill de diferite mărimi;

e)defibrilator automat şi/sau defibrilator semiautomat.

3. Aparatură monitorizare - evaluare:

a)glucometru;

b)stetoscop;

c)tensiometru manual;

d)lampă pentru examinarea pupilelor;

e)ciocan de reflexe;

f)termometru;

g)cântar pentru sugari şi adulţi;

h)taliometru;

i)pelvimetru;

j)apăsător de limbă;

k)deschizător de gură;

l)canule rectale, uretrale, vaginale;

m)trusă completă de mică chirurgie;

n)masă ginecologică sau canapeaua consultaţii să conţină suporţi în vederea examinării obstetricale şi ginecologice;

o)valve ginecologice şi pense de col;

p)seringă Guyon pentru spălături auriculare;

q)atele Kramer;

r)sterilizator;

s)garou;

t)aspirator mobil pentru secreţii;

u)electrocardiograf;

v)otoscop;

x)orice tip de aparatură necesară în vederea desfăşurării actului medical, conform competenţelor profesionale.

4. Materiale şi dispozitive auxiliare:

a)materiale pentru curăţenie şi dezinfecţie;

b)materiale necesare colectării şi neutralizării deşeurilor periculoase;

c)stingător de incendiu;

d)folie supravieţuire;

e)kit naştere;

f)guler cervical.

Anexa nr. 5

la normele metodologice

Casa de Asigurări de Sănătate .............

Cabinetul de Medicină de Familie ..........

Judeţul ...................................

Medicul titular/Reprezentantul legal ......

Localitatea ...............................

BORDEROUL CENTRALIZATOR

al activităţii desfăşurate în centrul de permanenţă

Luna ......../anul ........

Semnificaţia coloanelor din tabelul de mai jos este următoarea:

a)Data efectuării gărzii;

b)Numărul orelor de gardă efectuate;

c)Contravaloarea orelor de gardă;

d)Ajustare cu 15% a tarifului orar pentru medicul coordonator\*\*);

e)Venitul cabinetului de medicină de familie (lei).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Nr. crt. | Numele şi prenumele medicului de familie | Numele şi prenumele asistentului medical | a) | b) | | Tarif orar\*) lei/oră | | c) | | 50% din tariful orar pentru cheltuieli administrative\* \*\*) | 10% din tariful orar pentru cheltuieli cu trusa de urgenţă \*\*\*\*) | d) | e) |
|  |  |  |  | M | As | M | As | M | As |  |  |  |  |
|  |  |  |  |  |  | 40 lei/oră | Tarif negociat, dar nu mai mic de 20 lei/ oră şi nu mai mare de 22,5 lei/ oră |  |  |  |  |  |  |
| C1 | C2 | C3 | C4 | C5 | C6 | C7 | C8 | C9 C5xC 7 | C10 C6x C8 | C11 | C12 | C13 [C9 x 15%]\*\*) | C14 [C9 + C10 + C11 + C12 + C13]\*\*\*\*\*) |
|  |  |  |  |  |  |  |  |  |  | 20 lei/oră | 4 lei/oră/M |  |  |
|  |  |  |  |  |  |  |  |  |  | 20 lei/oră | 4 lei/oră/M |  |  |
|  |  |  |  |  |  |  |  |  |  | 20 lei/oră | 4 lei/oră/M |  |  |
|  |  |  |  |  |  |  |  |  |  | 20 lei/oră | 4 lei/oră/M |  |  |
|  |  |  |  |  |  |  |  |  |  | 20 lei/oră | 4 lei/oră/M |  |  |
|  |  |  |  |  |  |  |  |  |  | 20 lei/oră | 4 lei/oră/M |  |  |
|  |  |  |  |  |  |  |  |  |  | 20 lei/oră | 4 lei/oră/M |  |  |

\*) Tariful orar pentru medicii de familie este de 40 lei/oră. Tariful orar pentru asistenţi se stabileşte în funcţie de salariul negociat, dar nu poate fi mai mic de 20 lei/oră şi mai mare de 22,5 lei/oră.

\*\*) În situaţia în care medicul de familie îndeplineşte rolul de coordonator al centrului de permanenţă, tariful orar se majorează cu 15%.

\*\*\*) Pentru centrele de permanenţă cu sediul pus la dispoziţie de consiliul local, cheltuielile administrative sunt suportate de consiliul local respectiv, iar pentru centrele de permanenţă care îşi desfăşoară activitatea în cabinetele medicilor de familie se acordă 50% din tariful orar al medicului, adică 20 lei/oră, pentru cheltuieli administrative, pentru fiecare medic care activează în cadrul centrului de permanenţă, indiferent dacă este medic titular sau medic angajat.

\*\*\*\*) Pentru centrele de permanenţă cu sediul pus la dispoziţie de consiliul local, cheltuielile cu dotarea şi menţinerea trusei de urgenţă cu medicamente şi materiale sanitare sunt suportate de medicii de familie care participă la constituirea centrului de permanenţă, situaţie în care tariful orar de 40 lei/oră al medicului se majorează cu 4 lei/oră, pentru cheltuieli cu medicamente şi materiale sanitare ale trusei de urgenţă, pentru fiecare medic care activează în cadrul centrului de permanenţă, indiferent dacă este medic titular sau medic angajat.

\*\*\*\*\*) Coloana C11 se adună la venitul cabinetului numai dacă activitatea de gardă se derulează în cabinetele medicilor de familie, iar coloana C12 se adună la venitul cabinetului numai dacă activitatea de gardă se derulează în spaţiul pus la dispoziţie de consiliul local, iar coloana C13 se adună în cazul în care medicul respectiv este medicul coordonator al centrului.

Anexa nr. 6

la normele metodologice

CONTRACT\*)

pentru asigurarea continuităţii asistenţei medicale primare

în regim de gardă prin centrele de permanenţă

- model -

I. Părţile contractante

Casa de Asigurări de Sănătate ......, cu sediul în municipiul/oraşul ......., str. ...... nr. ........, judeţul/sectorul ......, telefon/fax ....., reprezentată prin preşedinte - director general ......,

şi

Cabinetul de medicină de familie ........., organizat astfel:

– cabinetul medical individual ........, ........, reprezentat prin medicul titular ......;

– cabinetul medical asociat sau grupat ........, reprezentat prin medicul delegat ........;

– societatea civilă medicală ........., reprezentată prin administratorul ................;

– unitatea medico-sanitară cu personalitate juridică, înfiinţată potrivit Legii nr. 31/1990 privind societăţile comerciale, republicată, cu modificările şi completările ulterioare,.........., reprezentată prin..........,

având sediul cabinetului de medicină de familie în municipiul/oraşul/comuna ..........., str. ........ nr. ......, bl. ........, sc. ......, et. ......, ap. ...., judeţul/sectorul ......, str. ........ nr. ........, telefon ........, cont nr. ....., deschis la Trezoreria Statului sau cont nr. deschis la Banca ......, cod numeric personal al reprezentantului legal ....... sau cod unic de înregistrare ......, care participă la constituirea echipelor de gardă pentru asigurarea continuităţii asistenţei medicale primare în regim de gardă prin Centrul de permanenţă ....., înfiinţat prin Decizia Direcţiei de Sănătate Publică ....... nr. ...........

II. Obiectul contractului

Articolul 1

Obiectul prezentului contract îl constituie asigurarea continuităţii asistenţei medicale primare în regim de gardă în medicina primară prin centrele de permanenţă, conform Legii nr. 263/2004 privind asigurarea continuităţii asistenţei medicale primare prin centrele de permanenţă, cu modificările şi completările ulterioare şi a Normelor metodologice cu privire la asigurarea continuităţii asistenţei medicale primare prin centrele de permanenţă, aprobate prin Ordinul ministrului sănătăţii şi al ministrului dezvoltării, lucrărilor publice şi administraţiei nr........... din..........

III. Servicii medicale acordate

Articolul 2

Serviciile medicale acordate în cadrul centrului de permanenţă sunt cele prevăzute în Normele metodologice cu privire la asigurarea continuităţii asistenţei medicale primare prin centrele de permanenţă.

Articolul 3

La asigurarea continuităţii asistenţei medicale primare în regim de gardă prin centrele de permanenţă participă:

1. Medic de familie:

Numele ........., prenumele .......

Cod numeric personal .............

Gradul profesional ...............

Codul de parafă al medicului .....

2. Asistent medical:

Numele .........., prenumele .......

Cod numeric personal ...............

IV. Durata contractului

Articolul 4

Prezentul contract este valabil de la data încheierii până la 31 decembrie ..........".

V. Obligaţiile părţilor

A.Obligaţiile casei de asigurări de sănătate

Articolul 5

Casa de asigurări de sănătate are următoarele obligaţii:

a)încheie contracte distincte cu cabinetele de medicină de familie ai căror titulari/reprezentanţi legali au constituit echipele de gardă pentru asigurarea continuităţii asistenţei medicale primare prin centrele de permanenţă, în limita sumelor primite prin transferuri din bugetul Ministerului Sănătăţii;

b)decontează cabinetelor de medicină de familie cu care au încheiat contracte, în termen de 20 de zile calendaristice de la depunerea documentelor necesare decontării, contravaloarea orelor de gardă efectuate în centrele de permanenţă, cu sau fără cheltuieli de administrare şi funcţionare, după caz, cu cheltuieli pentru dotarea şi menţinerea trusei de urgenţă cu medicamente şi materiale sanitare, după caz;

c)efectuează, în comisii mixte formate din reprezentanţi ai direcţiilor de sănătate publică şi ai caselor de asigurări de sănătate, în limita competenţelor, controlul privind respectarea de către medicii şi asistenţii medicali a programului de gardă, conform programării avizate de către direcţiile de sănătate publică;

d)înmânează, la momentul efectuării controlului, coordonatorului centrului de permanenţă sau, după caz, comunică medicilor de familie titulari/reprezentantului legal al cabinetului de medicină de familie procesul-verbal şi/sau nota de constatare ca urmare a efectuării controlului, în termen de 3 zile lucrătoare de la data efectuării acestuia.

B.Obligaţiile cabinetelor de medicină de familie ai căror titulari au constituit echipele de gardă pentru asigurarea continuităţii asistenţei medicale în regim de gardă în centrele de permanenţă

Articolul 6

Medicul de familie titular/Reprezentantul legal al cabinetului de medicină de familie care asigură continuitatea asistenţei medicale în regim de gardă prin centrele de permanenţă are următoarele obligaţii:

a)afişează la cabinetul medical în care îşi desfăşoară activitatea următoarele date:

i) centrul de permanenţă care asigură rezolvarea situaţiilor de urgenţă în afara programului de activitate;

ii) numărul de telefon al centrului de permanenţă;

iii) programul fiecăruia dintre medicii asociaţi care desfăşoară activitate în cadrul centrului de permanenţă;

iv) numărul de apel telefonic unic 112 pentru apeluri de urgenţă;

b)respectă programul corespunzător graficului de gărzi întocmit şi avizat de direcţia de sănătate publică. Schimbarea programului de gardă se poate face numai în situaţii deosebite, cu înştiinţarea, în scris, a coordonatorului centrului de permanenţă care va comunica direcţiilor de sănătate publică sau direcţiilor medicale din structura ministerelor şi instituţiilor cu reţea sanitară proprie, după caz, spre avizare, graficul modificat;

c)întocmesc şi transmit coordonatorului centrului de permanenţă, până la data de 10 a lunii în curs, pentru luna precedentă, raportul privind activitatea efectuată;

d)ţin evidenţa consumurilor de medicamente şi materiale sanitare şi asigură stocuri suficiente pentru desfăşurarea activităţii în cadrul centrului de permanenţă;

e)transmit casei de asigurări de sănătate, în primele 10 zile lucrătoare ale lunii următoare, pentru luna precedentă, următoarele documente în vederea decontării activităţii medicale:

(i) Factura electronică cuprinzând contravaloarea orelor de gardă efectuate, în format electronic cu semnătură electronică extinsă/calificată;

(ii) Borderoul centralizator al activităţii desfăşurate în centrul de permanenţă, în format electronic cu semnătură electronică extinsă/calificată, conform Anexei nr. 5 la Normele metodologice privind asigurarea continuităţii asistenţei medicale primare prin centrele de permanenţă;

f)acordă necondiţionat serviciile medicale prevăzute la art. 7 din Normele metodologice privind asigurarea continuităţii asistenţei medicale primare prin centrele de permanenţă, tuturor persoanelor care le solicită, pe toată durata gărzii, cu respectarea prevederilor legale în vigoare care reglementează activitatea medicală;

g)solicită, atunci când consideră că starea pacientului o impune, prin intermediul dispeceratului medical de urgenţă, intervenţia unui echipaj medical de urgenţă pentru rezolvarea cazului sau trimiterea unei ambulanţe de transport cu asistent medical, ambulanţier ori însoţitor, după caz;

h)completează documentele şi rapoartele de activitate specifice centrului de permanenţă;

i)respectă legislaţia privind prelucrarea datelor cu caracter personal.

VI. Modalităţi de plată

Articolul 7

(1)Plata serviciului de gardă se face prin tarif orar separat, atât pentru medicii de familie, cât şi pentru asistenţii medicali.

(2)Tariful orar pentru medicii de familie titulari de cabinet, precum şi pentru medicii angajaţi este de 40 lei/oră.

(3)Tariful orar pentru asistenţii medicali care desfăşoară serviciu în regim de gardă în cadrul centrelor de permanenţă se determină în funcţie de salariul negociat cu toate sporurile şi contribuţiile aferente şi nu poate fi mai mic de 20 lei/oră şi mai mare de 22,5 lei/oră.

(4)Pentru veniturile realizate se calculează şi se virează cotele aferente taxelor şi impozitelor potrivit reglementărilor legale în vigoare.

(5)Medicii de familie/de medicină generală care participă la constituirea unui centru de permanenţă asigurând continuitatea asistenţei medicale primare în regim de gardă, în cabinetul propriu, în spaţiul pus la dispoziţie de unul dintre medicii asociaţi sau în spaţiu asigurat de echipa medicală, suportă şi cheltuielile de administrare şi funcţionare ale cabinetului, precum şi costurile cu dotarea şi menţinerea trusei de urgenţă cu medicamente şi materiale sanitare, situaţie în care tariful orar prevăzut la alin. (1) se majorează cu 50%, adică 20 lei/oră, pentru fiecare medic de familie/medicină generală care îşi desfăşoară activitatea în acel cabinet, indiferent dacă este titular, asociat, angajat sau medic cu contract de prestări servicii. Medicii asociaţi care participă la constituirea unui centru de permanenţă asigurând continuitatea asistenţei medicale primare în regim de gardă în spaţiul pus la dispoziţie de autorităţile locale suportă şi cheltuielile cu dotarea şi menţinerea trusei de urgenţă cu medicamente şi materiale sanitare, situaţie în care tariful orar de 40 lei/oră se majorează cu 4 lei/oră, pentru fiecare medic care îşi desfăşoară activitatea în acel centru de permanenţă, indiferent dacă este titular, asociat sau medic cu contract de prestări servicii.

Articolul 8

(1)Medicii de familie care asigură continuitatea asistenţei medicale în regim de gardă în centrele de permanenţă beneficiază de un venit care se constituie din sumele obţinute prin înmulţirea valorii de referinţă a tarifului orar, ajustate calităţii de coordonator al centrului de permanenţă, după caz, cu procentul corespunzător cheltuielilor de administrare şi funcţionare, după caz, şi cu procentul corespunzător cheltuielilor cu dotarea şi menţinerea trusei de urgenţă cu medicamente şi materiale sanitare, după caz, cu numărul total de ore de gardă efectuate de către fiecare medic de familie în parte, în luna pentru care se face plata.

(2)Pentru medicul de familie care îndeplineşte rolul de coordonator al centrului de permanenţă tariful orar se majorează cu 15%.

(3)Decontarea activităţii medicale desfăşurate în cadrul centrului de permanenţă se face lunar, în termen de maximum 20 de zile calendaristice de la primirea documentelor, la data de ..........

(4)În cazul în care un medic lipseşte nemotivat sau fără să anunţe schimbarea gărzii, va fi sancţionat cu contravaloarea orelor de gardă ce trebuiau efectuate, precum şi cu sumele aferente cheltuielilor, după caz.

VII. Controlul modului de organizare, derulare, monitorizare şi raportare a activităţii desfăşurate în cadrul centrelor de permanenţă

Articolul 9

(1)Controlul privind respectarea asigurării continuităţii asistenţei medicale primare în regim de gardă în centrele de permanenţă se exercită cel puţin anual de comisii mixte formate din reprezentanţi ai direcţiilor de sănătate publică şi ai casei de asigurări de sănătate, în funcţie de domeniul de competenţă.

(2)Controlul prevăzut la alin. (1) va urmări, în principal, următoarele:

a)respectarea de către medicii şi asistenţii medicali a programului de gardă, conform programării avizate de către direcţiile de sănătate publică;

b)identificarea eventualelor disfuncţionalităţi în activitatea centrului de permanenţă;

c)verificarea stocurilor de medicamente.

d)respectarea condiţiilor minime de spaţiu şi a circuitelor funcţionale, a condiţiilor igienico- sanitare precum şi a dotării minime necesare.

VIII. Răspunderea contractuală

Articolul 10

(1)În cazul în care se constată de către comisiile mixte de control, formate din reprezentanţi ai direcţiilor de sănătate publică şi ai caselor de asigurări de sănătate, nerespectarea de către medicii şi asistenţii medicali a programului de gardă, conform programării avizate de către direcţiile de sănătate publică, aceştia vor fi sancţionaţi cu contravaloarea orelor de gardă ce trebuiau efectuate.

(2)Constatarea repetată a nerespectării programului de gardă, respectiv 2 absenţe nemotivate într-un interval de 12 luni, de către medici şi asistenţi medicali, se sancţionează prin excluderea medicului/asistentului medical după caz, din cadrul echipei de gardă care asigură continuitatea asistenţei medicale la centrul de permanenţă.

IX. Forţa majoră

Articolul 11

(1)Orice împrejurare independentă de voinţa părţilor, intervenită după data semnării contractului şi care împiedică executarea acestuia, este considerată ca forţă majoră şi exonerează de răspundere partea care o invocă. Sunt considerate ca fiind forţă majoră, în sensul acestei clauze, împrejurări ca: război, revoluţie, cutremur, mari inundaţii, embargo.

(2)Partea care invocă forţa majoră trebuie să anunţe cealaltă parte în termen de 5 zile de la data apariţiei respectivului caz de forţă majoră şi să prezinte un act confirmativ eliberat de autoritatea competentă, prin care să certifice realitatea şi exactitatea faptelor care au condus la invocarea forţei majore, şi, de asemenea, de la încetarea acestui caz.

(3)Dacă nu procedează la anunţarea, în termenele prevăzute mai sus, a începerii şi încetării cazului de forţă majoră, partea care îl invocă suportă toate daunele provocate celeilalte părţi prin neanunţarea în termen.

X. Încetarea, rezilierea şi suspendarea contractului

Articolul 12

Contractul de asigurare a continuităţii asistenţei medicale primare în regim de gardă prin centrele de permanenţă se suspendă la data la care a intervenit una dintre următoarele situaţii:

a)de la data la care casa de asigurări de sănătate este înştiinţată de decizia direcţiei de sănătate publică de suspendare a activităţii centrului de permanenţă; suspendarea operează până la data comunicării de către direcţia de sănătate publică a deciziei de reluare a activităţii centrului de permanenţă;

b)la solicitarea medicului de familie / medicului de medicină generală, pentru motive obiective, independente de voinţa acestuia şi care determină imposibilitatea desfăşurării activităţii centrului de permanenţă pe o perioadă limitată de timp, după caz pe bază de documente justificative;

c)în cazurile de forţă majoră confirmate de autorităţile publice competente, până la încetarea cazului de forţă majoră, dar nu mai mult de 6 luni, sau până la data ajungerii la termen a contractului.

Articolul 13

Contractul de asigurare a continuităţii asistenţei medicale primare în regim de gardă prin centrele de permanenţă încetează în următoarele condiţii:

a)prin desfiinţarea convenţiei de asociere dintre medicii care au organizat echipele de gardă;

b)prin acordul de voinţă al părţilor;

c)dacă medicul titular al cabinetului de medicină de familie renunţă sau pierde calitatea de membru al Colegiului Medicilor din România;

d)prin denunţarea unilaterală a contractului de către reprezentantul legal al cabinetului de medicină de familie, printr-o notificare scrisă, cu 30 de zile calendaristice anterior datei de la care se doreşte încetarea contractului, cu indicarea temeiului legal;

e)dacă a survenit îmbolnăvirea sau decesul titularului cabinetului de medicină de familie.

Articolul 14

(1)Contractul de asigurare a continuităţii asistenţei medicale primare în regim de gardă prin centrele de permanenţă se reziliază de plin drept la data producerii următoarelor situaţii:

a)constatarea repetată a nerespectării programului de gardă, respectiv 2 absenţe nemotivate într-un interval de 12 luni,

b)dacă din motive imputabile medicului acesta îşi întrerupe activitatea / demisie.

(2)Contractul pentru asigurarea continuităţii asistenţei medicale primare în regim de gardă prin centrele de permanenţă se reziliază de plin drept printr-o notificare scrisă a caselor de asigurări de sănătate, în termen de maximum 10 zile calendaristice de la data constatării uneia din următoarele situaţii:

a)expirarea perioadei de 30 de zile calendaristice de la încetarea valabilităţii/ retragerea/anularea de către organele în drept a autorizaţiei sanitare de funcţionare.

b)nerespectarea termenelor de depunere a facturilor însoţite de documentele privind activităţile realizate conform prezentului contract, în vederea decontării de către casele de asigurări de sănătate a activităţii realizate, pentru o perioadă de două luni consecutive în cadrul unui trimestru, respectiv 3 luni într-un an;

c)refuzul cabinetului de a pune la dispoziţia organelor de control a actelor privind activitatea desfăşurată în centrul de permanenţă.

XI. Corespondenţa

Articolul 15

(1)Corespondenţa legată de derularea prezentului contract se efectuează în scris, prin scrisori recomandate cu confirmare de primire, prin fax, prin poşta electronică sau direct la sediul părţilor.

(2)Fiecare parte contractantă este obligată ca în termen de 3 zile lucrătoare din momentul în care intervin modificări ale datelor ce figurează în prezentul contract să notifice celeilalte părţi contractante schimbarea survenită.

XII. Modificarea contractului

Articolul 16

În condiţiile apariţiei unor noi acte normative în materie, care intră în vigoare pe durata derulării prezentului contract, clauzele contrare se vor modifica şi se vor completa în mod corespunzător, prin act adiţional.

Articolul 17

Dacă o clauză a acestui contract este declarată nulă, celelalte prevederi ale contractului nu vor fi afectate de această nulitate.

Articolul 18

Litigiile născute în legătură cu încheierea, executarea, modificarea şi încetarea ori alte pretenţii decurgând din prezentul contract vor fi supuse unei proceduri prealabile de soluţionare pe cale amiabilă.

Prezentul contract privind asigurarea continuităţii asistenţei medicale primare în regim de gardă prin centrele de permanenţă a fost încheiat astăzi, ........., în două exemplare a câte ......... pagini fiecare, câte unul pentru fiecare parte contractantă.

XIII. Alte clauze\*) .........

\*) În cuprinsul contractelor pot fi prevăzute clauze suplimentare, negociate între părţile contractante, în limita prevederilor legale în vigoare.

|  |  |
| --- | --- |
| Casa de Asigurări de Sănătate  Director general,  ……………. | Cabinet medicină de familie  Reprezentant legal,  ……….. |
| Director executiv al Direcţiei economice,  ……….. |  |
| Director executiv al Direcției relații contractuale,  ………… |  |
| Vizat  Compartiment juridic şi contencios |  |

NOTĂ:

Un exemplar al prezentului contract se depune şi la primăriile unităţilor administrativ-teritoriale direct implicate.

------